
REVIST9  TEOLOGICA 

=  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  100  Lei. 
=  — :  Un  număr  15  Lei.  — - -  = 


Congresul  Asociaţiei  clerului 
„Andrei  Şaguna". 


Constatări  şi  îndemnuri.1 

Cu  mare  bucurie  am  venit,  ca  în  totdeauna,  la 
congresul  Asociaţiei  clerului  „Andrei  Şaguna“.  Nu 
puteam  lipsi  nici  de  astădată  din  mijlocul  iubitei 
mele  preoţimi,  mai  ales  pentrucă  eu  am  stat  la  lea¬ 
gănul  Asociaţiei  şi  am  urmărit  în  toată  bunăvremea 
cu  atenţiune  activitatea  pe  care  ea  a  desfăşurat-o 
în  decursul  celor  zece  ani  de  existenţă. 

A  fost  o  idee  cu  totul  fericită  ca  Congresul 
acesta  comemorativ  să  se  ţină  în  istorica  cetate  a 
Alba-Iuliei.  Părintele  prezident  Dr.  Ciuhandu  a  arătat 
cu  elocvenţă,  ce  a  însemnat  Alba-Iulia  pentru  neamul 
şi  pentru  biserica  noastră.  Noi  vedem  în  această 
cetate  mai  presus  de  toate  simbolul  cel  mare  al 
unităţii  noastre  ca  neam  şi  ca  credinţă.  Şi  chiar 
dacă  una  din  aceste  unităţi  a  putut  fi  vremelnic 
ştirbită,  noi  cunoaştem  cuvântul  Scripturii,  că  ceeace 
Dumnezeu  a  împreunat  omul  nu  trebue  să  despartă. 
Eu  cred  că  amândouă  aceste  unităţi  sunt  atât  de 
puternice  şi  atât  de  înrădăcinate  în  conştiinţa  nea¬ 
mului  nostru,  încât  chiar  dacă  una  din  ele  a  putut 

1  Discurs  rostit  de  I.  P.  S.  Sa  Mitropolitul  Nicolae  al  Ardealului  la 
deschiderea  congresului  Asociaţiei  .clerului  „Andrei  Şaguna",  îu  Alba-Iulia, 
la  6  Noemvrie  1929. 

fi  pentru  un  timp  ştirbită  de  către  duşmanii  noştri, 
va  sosi  totuş  vremea,  ca  ea  să  fie  reintegrată  în 
toată  dreptatea  şi  frumuseţa  ei. 

Dar  am  venit  la  Alba-Iulia  şi  pentru  a  ne  aduce 
aminte  de  toată  jertfa  pe  care  înaintaşii  noştri  au 
adus-o  pentru  unitatea  naţională  şi  a  credinţei.  Ne 
închinăm  cucernic  amintirii  lor  şi  facem  făgăduinţă 
solemnă  că-i  vom  urma  până  Ia  desăvârşita  izbândă 
a  năzuinţelor  pentru  cari  s’au  jertfit. 

La  zece  ani  de  existenţă  a  Asociaţiei  clerului 
din  Mitropolia  noastră,  se  cuvine  să  facem  un  popas 
pentru  a  ne  da  seama  de  realizările  acestei  insti¬ 
tuţii.  Eu  sunt  mulţumit  cu  ceeace  Asociaţia  clerului 
a  putut  înfăptui  până  acuma.  Vreau  însă  o  şi  mai 
strânsă  solidaritate  în  sinul  clerului  şi  o  mai  strânsă 
colaborare  între  clerul  de  dincoace  şi  de  dincolo  de 
Carpaţi.  Această  solidaritate  nu  o  cerem  pentru  a 
o  pune  în  slujba  unor  interese  egoiste,  ci  pentru  a 
o  pune  integral  în  folosul  ţării  şi  al  neamului. 

Suntem  la  un  moment  în  care  trebue  să  măr¬ 
turisim  tot  binele  şi  tot  răul.  Avem  de  revendicat 
o  situaţie  nouă  şi  mai  dreaptă  decât  cea  de  care 
ne  bucurăm  astăzi.  Având  conştiinţa  dreptăţii  noastre 
integrale  suntem  datori  să  luptăm  din  toate  puterile 
pentru  realizarea  ei,  căci  situaţiile  nu  se  cerşesc,  ci 
se  cuceresc  prin  luptă  dârză  de  fiecare  clipă.  Noi 
n’am  cerut  nici  odată  situaţii  excepţionale  zidite  pe 
privilegii,  ci  situaţii  de  cea  mai  elementară  dreptate. 
Sub  orice  raport  am  examina  situaţia  Bisericii  do¬ 
minante  în  stat,  o  găsim  —  cu  durere  —  inferioară 
faţă  de  celelalte  culte,  în  ceeace  priveşte  sprijinul 
acordat  din  partea  Statului.  Avem  episcopii  mai  pu¬ 
ţine,  protopopiate  mai  puţine,  parohii  mai  puţine,  or¬ 
gane  eparhiale  mai  reduse  etc.  decât  celelalte  culte. 
Examinând  bugetul  Statului  în  lumina  situaţiei  nu¬ 
merice  pe  care  o  reprezintă  diferitele  culte  în  Ro¬ 
mânia  Mare,  oricine  se  va  putea  convinge  de  ne¬ 
dreptatea  pe  care  o  face  Statul  Bisericii  ortodoxe. 
Statul  susţinut  din  jertfele  contribuabilului  ortodox, 
cu  o  vistierie  istovită,  dă  cultelor  minoritare  cu  cinci 

sute  milioane  Lei  mai  mult  ajutor  decât  Bisericii 
sale  dominante. 

încă  odată  deci,  noi  nu  cerem  privilegii,  ci  ne 
reclamăm  pur  şi  simplu  elementara  dreptate  ce  ni 
se  cuvine.  Trebue  să  strigăm  cu  toţii  dela  o  mar¬ 
gine  la  alta  a  ţării,  că  nu  vom  mai  suporta  nedrep¬ 
tatea  trecutului. 

Dar  eu  nam  venit  să-mi  vărs  o  adâncă  durere 
a  sufletului,  ci  mai  mult  să  trezesc  interesul  şi  en- 
tusiasmul  pentru  drepturile  Bisericii  noastre  în  su¬ 
fletul  Domniilor  Voastre  al  celor  prezenţi  şi  al 
celorce  nu  trebuiau  să  lipsească. 

Fiind  în  mai  multe  rânduri  purtătorul  de  cuvânt 
al  drepturilor  Bisericii  noastre,  mi  s’a  spus  uneori 
că  apăr  bine  aceste  drepturi,  păcat  numai  că  sunt 
singur,  sunt  un  general  fără  oaste.  Am  venit  la  acest 
congres  şi  pentru  a  vedea  dacă  sunt  singur  în  lupta 
pe  care  o  port  pentru  prestigiul  sfintei  noastre  Bi¬ 
serici.  La  dreptul  vorbind,  eu  nici  odată  nam  avut 
conştiinţa  că  sunt  singur,  ci  m’am  socotit  totdeauna 
ca  un  exponent  al  preoţimii  şi  al  poporului  credincios. 

Una  dintre  poruncile  vremii  este  ca  să  ne  înălţăm 
conştiinţa  importanţei  noastre  şi  să  ne  eliberăm  de 
conştiinţa  de  robi.  Noi  nu  vrem  să  fim  decât  robii 
împăratului  celui  ceresc.  Altuia  nu  ne  închinăm,  ori¬ 
cine  ar  fi  acela.  Suntem  prea  geloşi  de  libertatea 
şi  independenţa  Bisericii  noastre  pentru  a  o  putea 
robi  vreunei  puteri  pământeşti.  Avem  convingerea 
că  luptând  pentru  Isus  Hristos  aducem  cele  mai 
preţioase  servicii  neamului  şi  ţării.  Căci  viaţa  unui 
popor  nu  este  în  funcţie  de  factorii  vieţii  materiale, 
ci  în  primul  rând  de  idealităţile  spirituale.  Ea  atârnă 
mai  ales  de  credinţa  şi  virtuţile  pe  care  servitorii 
Bisericii  le  coboară  în  sufletul  credincioşilor.  Iar  în 
această  operă  de  zidire  sufletească  nimeni  nu  ne 
poate  înlocui. 

M’aş  bucura  dacă  aţi  pleca  dela  acest  Congres 
cu  conştiinţa  drepturilor  şi  a  răspunderilor  mari  pe 
cari  le  avem  cu  toţii  pentru  viitorul  Bisericii  noastre. 
Din  această  conştiinţă  trebue  să  scoatem  entusiasmul 

1* 


316 


REVISTA  TEOLOGICĂ 


pentru  o  atitudine  mai  militantă  şi  pentru  eforturi 
mai  mari  menite  să  creieze  Bisericii  noastre  situaţia 
de  care  e  vrednică  în  noul  stat  român  pe  care  ea 
l-a  creiat  cu  jertfe  seculare. 

De  încheiere,  rog  pe  Buhul  Dumnezeu  să  bi- 
necuvinteze  şi  să  lumineze  căile  şi  strădaniile 
D-Voastre,  pentruca  în  al  doilea  deceniu  al  unităţii 
noastre  naţionale  să  putem  sărbători  izbânda  inte¬ 
grală  a  drepturilor  Bisericii  neamului. 

Nicolae, 

arhiepiscop  şi  mitropolit. 


Sf.  Liturghie  şi  Predica. 

învăţătura  de  credinţă  a  creştinismului,  prin  po- 
vaţa  şi  inspiraţia  Sf.  Duh,  a  fost  cuprinsă  şi  con¬ 
densată  în  cugetările  religiunii  şi  adevărurile  abso¬ 
lute  şi  eterne,  pe  cari  ştiinţa  şi  istoria  religiunii  le-a 
numit  dogme. 

Prin  dogme  trăeşte  morala,  tot  dogmele  for¬ 
mează  şi  esenţa  cultului.  Morala  transpune  pe  planul 
vieţii  active  principiile  de  credinţă,  —  este  prin  ur¬ 
mare  o  consecinţă  practică  a  dogmei,  iar  cultul  obiec¬ 
tivează  ideile  religioase,  le  înveşmântează  şi  le  ex- 
teriorisează  în  diferite  rituri,  cari  sunt  totodată .  şi 
ecoul  unei  trebuinţe  a  sufletului  omenesc. 

Simţirile  permanente,  emoţiile  şi  ideile  religi¬ 
oase  în  chip  spontan  îşi  cer  chipuri  concrete,  îşi 
cer  înfăptuirea  în  morală  şi  reprezentarea  în  cult. 
Toate  religiunile  istorice  şi  experienţele  noastre  in¬ 
terioare  adeveresc  până  la  evidenţă  aceasta  afir- 
maţiune. 

Fiecare  religiune  are  un  fond  de  credinţă,  căruia 
îi  corespunde  în  viaţa  comunităţii  o  formă  de  închi¬ 
nare,  după  natura  fondului.  Cultul  este  o  oglindă,  o 
imagine  văzută  a  adevărurilor  dogmatice  şi  a  învă¬ 
ţăturilor  morale,  a  amintirilor  sfinte  şi  a  faptelor 
istorice.  „In  structura  lui  ortodoxă  şi  în  îndeplinirea 
lui  clasică",  el  exercită,  activează  şi  evoacă  întreg 

fondul  istoric,  ideologic  şi  simbolic  al  religiunii  cre¬ 
ştine  şi  întruchipează  aspiraţiile  adânci  şi  strigătele 
legitime  ale  subconştientului  omenesc.  Cultul  formează 
viaţa  concretă,  obiectivă  a  religiunii  creştine. 

De  altă  parte  însăşi  „cultura  —  dupăcum  zice 
N.  Berdiaiew  —  e  legată  de  cult;  ea  se  desvoltă 
pornind  din  cultul  religios;  ea  e  rezultatul  diferen¬ 
ţierii  şi  a  extensiunii  cultului.  Cugetarea  filozofică, 
arhitectura,  sculptura,  pictura,  muzica,  poezia  şi  mo¬ 
rala,  —  totul  e  cuprins  în  cultul  Bisericii,  organic  şi 
integral,  sub  o  formă  încă  nediferenţiată..."  [Gân¬ 
direa:  a.  IX,  Nr.  1 — 2,  p.  8). 

* 

Cultul  divin  creştin,  ca  „dogmatică  şi  teologie 
liturgică",  are  un  scop  întreit:  1.  latreutic,  care  ex¬ 
teriorizează  religiunea  internă,  „impulsiunea  mistică" 
spre  Dumnezeu;  2.  harismatic,  care  mijloceşte  pri¬ 
mirea  harurilor  de  sfinţire  şi  mântuire  a  omului 
prin  Sf.  Taine;  şi  3.  didactic,  care  constă  în  susţi¬ 
nerea,  întărirea  şi  răspândirea  credinţei  ortodoxe  şi 
a  vieţii  creştine  [cf.  Dr.  V.  Mitrofanovici:  Lit.  pag. 
9—13], 

Aceste  trei  scopuri  culminează  în  săvârşirea 
Sf.  Liturghii  şi  în  special  în  experienţa  Sf.  Euhari¬ 
stii,  care  formează  centrul  de  greutate  şi  polalizare 
al  cultului  creştin  ortodox  şi  limanul  mântuitor  cu 
„apa  vie"  şi  sfinţitoare  a  vieţii  noastre  vremelnice. 

Sub  forma  ei  clasică,  Liturghia  noastră  este  o 
sublimă  împletitură  de  elemente  istorice  şi  dogma¬ 
tice,  simbolice  şi  mistice.  —  Are  toată  dreptatea  ma¬ 
rele  gânditor  religios  şi  filozof  rus  Homiacov,  când 
zice,  că:  „Numai  cine  înţelege  Liturghia,  înţelege  Bi¬ 
serica". 

Şi  de  fapt  „în  Liturghiile  Bisericii  Răsăritene, 
Domnul  vine  la  credincioşii  săi,  iar  ei  îl  primesc 
sărbătoreşte:  „Osana,  Fiul  lui  David!  Bine  este  cu¬ 
vântat  celce  vine  întru  numele  Domnului !“  —  Intr’o 
atmosferă  mistică  de  splendoare  şi  desfătare,  de  „te¬ 
mere  şi  bucurie"  Domnul  Euharistie  coboară  între 

fiii  săi.  Prin  prezenţa  Lui  reală  şi  prin  împărtăşirea 
cu  Trupul  şi  Sângele  Lui  „împreunează  dumneze- 
escul  cu  omenescul  şi  cu  pământescul",  stabilind  în 
felul  acesta  „un  contact  direct  şi  continuu  cu  ome- 
nimea“.  —  Sub  acest  raport  „Liturghia  este  cea  mai 
înaltă  expresiune  a  ideii  de  temelie,  care  pătrunde 
întreaga  viaţă  a  Bisericii,...  este  culmea  mentalităţii 
Bisericii,...  e  viaţa  ei  întreagă,  viaţa  ei  ca  organism 
în  legătura  Duhului"  [cf.  N.  Arseniev :  Bis.  Răsărit., 
trad.  de  P.  S.  T.  Simedrea,  p.  107,  110  şi  112]. 

„Liturghia  creştină  în  caracterele  ei  esenţiale... 
formează  o  sinteză,  ale  cărei  părţi  sunt  toate  coordo¬ 
nate,  conform  unei  idei  mame ;  ea  nu  este  făcută  din 
piese  de  împrumut,  nici  din  bucăţi  înădite.  Ceeace  te 
izbeşte  când  o  studiezi  este  unitatea  scopului  şi  a 
principiului.  Ea  îşi  are  temeiul  ei  cu  totul  original  în 
dogma  fundamentală  a  creştinismului,  în  dogma  sote- 
riologică.  Liturghia  greacă  [ortodoxă]...  reproducem 
totalitatea  ei  istoria  mântuirii  dela  începuturile  lumii, 
până  la  înălţarea  lui  Hristos.  Acest  înalt  substrat  îm¬ 
bracă  într  o  atmosferă  biblică  faptele  esenţiale  ale  mân¬ 
tuirii:  întruparea  şi  jertfa  de  pe  cruce.  Dogma  aceasta 
despre  întruparea  şi  jertfa  Mântuitorului,  despre  în¬ 
treaga  Lui  operă  pentru  mântuirea  omului  se  des¬ 
făşoară  în  ceremoniile  Euharistiei,  ale  Liturghiei 
creştine.  Mai  mult.  Euharistia  nu  este  o  simplă 
expresiune  cultică  a  unui  adevăr  de  credinţă,  ci  este 
dogma  însăşi  în  funcţiune  liturgică...  Ea  se  află  în 
cult,  în  fapt  şi  sub  forma  ei  de  instituire:  „Luaţi 
mâncaţi,  acesta  este  trupul  meu...,  beţi  dintru  acesta 
toţi,  acesta  este  sângele  meu  al  legii  celei  nouă, 
care  pentru  voi  şi  pentru  mulţi  se  varsă  spre  ier¬ 
tarea  păcatelor".  Nici  nu  este  numai  o  simplă  come¬ 
morare  a  jertfei  de  pe  Golgota,  în  acest  caz  n’ar 
avea  un  preţ  mai  mare  decât  un  simbol.  Ea  este 
reprezentarea,  continuarea  în  faptă  şi  în  realitate  a 
jertfei  Mântuitorului,  pentruca  oamenii  să  se  facă 
părtaşi  roadelor  morţii  de  pe  cruce.  In  Sf.  Litur¬ 
ghie,  se  înfăţişează  întreaga  dramă  a  arătării  Dom¬ 
nului,  a  Patimei,  a  învierii  şi  a  înălţării  Lui  la  cer. 

EI  se  arată  real  în  Sf.  Liturghie.  Comentatorii  auto¬ 
rizaţi  ai  Liturghiei  Bisericii  ortodoxe  s’au  găsit  de 
acord  să  constate,  că  toate  ceremoniile  brodate  în 
jurul  Sf.  Euharistii  sunt  expresiunea  ideilor  creştine. . . 
şi  indicii  asupra  împrejurărilor  din  viaţa  Mântuito¬ 
rului  Formele  şi  simboalele  ei  sunt  în  termeni  atât 
de  biblici,  încât  nu  greşim  dacă  spunem,  că  Liturghia 
este  o  rânduire  în  legătură  liturgică  a  textelor  din 
Scriptură. 

Chiar  elementele  din  psalmii  Vechiului  Testa¬ 
ment  sunt  numai  cele  cari  au  de  obiect  pe  Mesia. 
Cu  alte  cuvinte,  cultul  Bisericii  creştine  îşi  are  în¬ 
fipte  rădăcinile  sale  până  chiar  în  substratul,  din 
care  îşi  trag  seva  lor  dogmele  înşi-le.  In  simboalele 
şi  formele  sale  de  desfăşurare  el  îmbracă  ad¬ 
mirabil  toate  adevărurile  dogmaticei  creştine.  Mai 
mult,  ritul  euharistie  însuşi  poartă  în  sine  alte  dogme, 
care  se  desprind  din  el,  cum  este  cea  a  prezenţei 
reale,  a  transubstanţiaţiunii,  adică  a  prefacerii  elemen¬ 
telor  în  adevăratul  trup  şi  adevăratul  sânge  al  Dom¬ 
nului.  Este,  deci,  o  relaţiune  până  la  confundare  între 
dogmă  şi  cult,  cum  este  şi  firesc  întro  religiune  a 
spiritului  nu  a  formei.  Este,  dar,  pe  deplin  îndrep¬ 
tăţită  constatarea,  că  „religiunea  creştină  atinge  în 
dogmatica  riturilor,  ca  şi  în  cea  a  conceptelor  me¬ 
tafizice,  o  perfecţiune  unică“  (cf.  Cultul  şi  Ereziile  de 
Ic.  P.  Vintilescu,  p.  22 — 25). 

* 

Am  schiţat  şi  am  accentuat  în  rândurile  de 
până  aci  importanţa  cultului  divin  în  general  şi  a 
Liturghiei  în  special,  cu  scopul  de  a-i  împrospăta  şi 
sublinia  valoarea. 

Avem  convingerea  că,  ne  stă  la  îndemână  un 
lucru  de  nepreţuită  valoare,  pe  care  însă  îl  utilizăm 
uneori  cu  prea  puţină  conştiinţă,  deşi  dela  atitu¬ 
dinea  pe  care  o  va  lua  preotul  în  faţa  acestor 
probleme,  va  depinde  în  bună  parte  succesul  sau 
insuccesul  viitoarei  sale  activităţi  misionare  şi  mân¬ 
tuitoare. 

* 

Sf.  Apostol  Pavel  spunea  Galatenilor:  „Nu  va 
amăgiţi :  pe  Dumnezeu  nimeni  nu-1  păcăleşte.  Ceeace 
va  sămăna  omul,  aceea  va  şi  secera"  [Gal.  6,  7]. 

Este  deci  lucru  clar  că,  ceeace  sameni,  aceea 
culegi  şi,  de  unde  nu  sameni  nimic,  nici  nu  culegi 
nimic.  O  Liturghie  necomentată,  neaplicată  şi  ne¬ 
fructificată  în  viaţa  credincioşilor,  este  un  bob  de 
grâu,  cu  valoare  necunoscută:  bun  de  hrană  sau 
de  sămănat  şi  la  îndemâna  oricui.  El  constitue  însă 
un  element  inutil  şi  fără  preţ,  când  e  necunoscut  ca 
sămânţă.  Aşa  e  şi  cu  Sf.  Liturghie.  Numai  o  caldă 
convingere  în  primul  rând  şi  o  înţelegere  conştientă 
îi  poate  evidenţia  şi  valorifica  rodnicia. 

O  Liturghie  săvârşită  mecanic,  fără  a-i  cunoaşte 
şi  simţi  semnificaţia  profundă  a  tuturor  formelor  şi 
cuvintelor  sale,  poate  fi  ascultată  de  credincioşi  cu 
atenţiune  şi  cu  evlavie  chiar.  Dar  va  fi  departe 
de  a  răspunde  şi  corăspunde  imperativelor  mântui¬ 
toare  ale  creştinismului. 

Ştim  că  punctul  culminant  al  Sf.  Liturghii  este 
înfricoşata  prefacere  şi  împărtăşirea  cu  trupul  şi  sân¬ 
gele  Domnului.  Dar  ne  întrebăm:  câţi  dintre  cre¬ 
ştinii  de  azi  ştiu  că  cele  sfinte  se  dau  numai  sfin¬ 
ţilor  şi  câţi  dintre  ei  se  împărtăşesc  atunci,  când 
sunt  chemaţi  ca  să  se  apropie  „cu  frica  lui  Dum¬ 
nezeu,  cu  credinţă  şi  cu  dragoste"? 

Ei  bine,  —  răspunsul  este  dureros.  Termometrul 
unei  active  şi  reale  vieţi  creştineşti  îl  constitue 
numărul  credincioşilor  cari  se  împărtăşesc.  El  veri¬ 
fică  conştiinţa  religioasă  şi  a  preotului  şi  a  credin¬ 
cioşilor. 

Lipsesc  împărtăşirile  în  o  comunitate  creştină, 
este  absent  şi  misticismul  ortodox  şi  duhul  vieţii 
religioase  şi  experienţa  misterului  din  Biserică  [con¬ 
centrat  în  Sf.  Euharistie],  —  deşi  Mântuitorul  Hri- 
stos  şi  în  aceasta  privinţă  a  fost  categoric,  când  a 
zis:  „Amin,  amin  grăesc  vouă:  de  nu  veţi  mânca 
trupul  Fiului  omului  şi  nu  veţi  bea  sângele  Lui,  nu 
veţi  avea  viaţă  întru  voi.  Celce  mănâncă  trupul 
Meu  şi  bea  sângele  Meu,  are  viaţă  vecinică  şi  Eu 

îl  voiu  învia  pe  el  în  ziua  cea  de  apoi.  Că  trupul 
Meu  adevărat  este  mâncare  şi  sângele  Meu  ade¬ 
vărat  este  băutură.  Celce  mănâncă  Trupul  Meu  şi 
bea  Sângele  Meu,  întru  Mine  petrece  şi  Eu  întru 
el“  [Ioan  6,  53 — 50].  Ne  dăm  noi  oare  seama  de 
însemnătatea  acestui  imperativ  implacabil,  scos  din 
visteria  adevărului  creştin  al  Evangheliei  lui  Isus 
Hristos?... 

* 

Un  liturghisitor  conştient  de  valoarea  şi  esenţa 
unei  Liturghii  sfinte,  de  bună  seamă  că  în  săvâr¬ 
şirea  ca  şi  în  explicarea  ei,  îşi  va  pune  tot  sufletul, 
tot  tactul  şi  întreagă  înţelepciunea  sa.  Până  când 
un  liturghisitor  formalist  şi  plictisit,  va  rula  sub  pri¬ 
virile  şi  în  sufletele  ascultătorilor  numai  forme  in¬ 
conştiente  şi  atitudini  de  plictiseală  şi  oboseală. 

De  aceea,  repet,  numai  unde  este  conştiinţă, 
convingere  şi  cunoaştere  deplină  a  misterului  li¬ 
turgic,  numai  acolo  săvârşirea  Sf.  Liturghii  poate  fi 
la  înălţimea  postulatelor  sale  dumnezeeşti  şi  numai 
acolo  împărtăşirea  va  fi  dorită  şi  făptuită  cât  mai 
des  de  creştini  şi  nu  numai  odată  în  an,  sau  odată 
în  viaţă,  sau...  niciodată. 

Dar  şi  în  ceeace  priveşte  numai  forma  externă, 
—  liturghica  noastră  ortodoxă  ne  învaţă  că  Sf.  Li¬ 
turghie  trebue  să  se  servească  „în  mod  demn  şi 
solemn".  Demnitatea  şi  solemnitatea  sunt  cele  două 
elemente  esenţiale  ale  cultului  liturgic  ortodox,  privit 
sub  raportul  formei  şi  a  mijloacelor  sale  de  exte¬ 
riorizare  a  sfintelor  mistere. 

Poporul  român  nu  cunoaşte  o  solemnitate  mai 
mare  şi  o  festivitate  mai  reuşită,  decât  un  serviciu 
divin  slujit  în  sobor,  cu  tot  fastul  şi  amploarea 
cuvenită. 

îmi  aduc  aminte  de  o  sărbare  naţională  locală, 
cu  serviciu  divin  în  sobor,  la  care  participaseră  ţă¬ 
rani  în  număr  mare  din  toate  satele  din  jur.  In  ziua 
următoare,  mă  întâlnesc  cu  un  ţăran  din  satul  meu 
şi  între  altele-1  întreb:  „Ei,  ce  zici,  bade  Ioane,  de 
sărbătoarea  de  ieri?...“  Şi  el  îmi  răspunse  scurt  şi 

la  înţeles :  „A  fost  slujbă  mare  şi  frumoasă  Părinte !“ 
Din  convorbirea  urmată  mai  departe,  am  constatat 
că  toate  celelalte  părţi  ale  sărbării  l-au  lăsat  mai 
mult  sau  mai  puţin  rece,  şi  l-a  impresionat  numai 
ceeace  a  putut  incadra  în  cuprinsul  slujbei  religioase. 

Incontestabil,  o  Liturghie  săvârşită,  în  sobor  sau 
individual,  împrăştie  o  atmosferă  religioasă  favora¬ 
bilă  şi  are  o  forţă  mistică  unică  şi  neajunsă  sau 
cunoscută  în  „trezirea,  întreţinerea  şi  promovarea 
celor  mai  înalte  şi  mai  adânci  simţăminte  religioase" 
atunci,  —  când  aceasta  forţă  mistică  e  reliefată  şi 
alimentată  prin  o  altă  forţă,  care-i  —  vom  vedea  — 
forţa  cuvântului  rostit,  adică  predica. 

Punând  la  contribuţie  toată  arta  de  interpretare 
şi  executare  a  diferitelor  acte  şi  momente  liturgice, 

—  manifestată  aceasta  artă  prin  o  cântare  melodi¬ 
oasă  şi  prin  o  mişcare  armonioasă  şi  deci  adecvată, 

—  va  trezi  în  suflete  emoţii  sfinte  şi  transfigurări, 
iluminări  şi  inimi  smerit  deschise  harului  divin,  — 
pe  cari  nici  cea  mai  măiastră  ingeniositate  ome¬ 
nească  nu  o  poate  ajunge. 

Poate  fi  asemănat  sbuciumul  creat  în  sufletul 
omenesc  de  cea  mai  celebră  tragedie,  oricare  ar  fi 
ea,  cu  emoţia  blândă  şi  mistică,  şi  cu  atmosfera 
de  graţie  şi  de  rugăciune  a  unei  Liturghii  ortodoxe  ? 
Eu  cred  că  nu,  şi  că  e  o.  deosebire  radicală,  ca 
între  cer  şi  pământ,  între  una  şi  cealaltă.  Până 
când  prima  lasă  sufletul  frământat,  revoltat  şi  la 
răspântie,  —  Liturghia  îl  împacă,  îl  îmblânzeşte,  îl 
mlădie,  îl  învăluie  în  o  stare  de  blândă  resemnare, 
pace  şi  bucurie  internă,  care  nu  se  poate  tâlcui  în 
cuvinte  sau  graiuri  omeneşti.  Doar  se  simţeşte 
numai,  ca  un  nelămurit  glas  şi  ecou  din  adâncul  şi 
necunoscutul  subconştient  omenesc. 

Unde  stă  omul  mai  cutremurat,  mai  cu  evlavie 
şi  mai  purificat,  ca  în  faţa  sf.  Daruri  dinaintea  alta¬ 
rului?  Şi  când  este  el  mai  sincer  şi  cu  inima  mai 
înfrântă  şi  mai  smerită,  ca  atunci  când  rosteşte 
emoţionat:  „Cred  Doamne  şi  mărturisesc,  că  tu  eşti 
cu  adevărat  Hristos  Fiul  lui  Dumnezeu  celui  viu, 

care  ai  venit  în  lume  să  mântueşti  pe  cei  păcătoşi, 
dintre  cari  cel  dintâi  sunt  eu..."  Mă  întreb:  a  valo¬ 
rificat  îndeajuns  preoţimea  acest  sublim  moment  li¬ 
turgic  în  viata  credincioşilor?  Răspunsul  să-l  dea 
fiecare  în  tăcere,  cu  sinceritate  şi  în  conştiinţă. 

* 

Predica  introduce  pe  creştin  în  depozitul  sacru 
a  învăţăturilor  Bisericii  şi  descopere  tainele  sfinte. 
Ceeace-i  fereastra  pentru  casă,  aceea-i  predica  pentru 
comunitatea  creştină :  luminează. 

Predica  în  general  —  după  sf.  Ioan  Gură  de  Aur 
—  este  un  mijloc  de  viaţă  şi  de  apărare  a  Bisericii 
creştine  şi  un  mijloc  de  vindecare  a  sufletelor  bol¬ 
nave  [vezi  studiul  păr.  M.  Bulacu  în  Bis.  Ort  Rom. 
din  Oct.  1928,  p.  887 — 892].  —  In  acest  întreit  scop 
se  împleteşte  şi  înserează  minunat,  ca  subiect  de 
predică,  cultul  divin,  cu  întreagă  strălucirea  şi  bo¬ 
găţia  sa  de  forme  şi  de  învăţături  dogmatice,  isto¬ 
rice  şi  simbolice.  Prin  predică  va  primi  cultul  divin 
lumina  şi  căldura  necesară  înţelegerii  sale  ideologice 
şi  practice  şi  tot  prin  predică  clocotul  lăuntric  şi 
emoţia  mistică  devine  mai  intensă,  mai  trainică  şi 
mai  superioară. 

Adaptând  un  pasaj  din  N.  Arseniev,  predica  va 
arăta  omului  mijloacele  pentru  dobândirea  mântuirii, 
prin  o  „viaţă  harică"  şi  prin  o  sfinţire  a  vieţii  zil¬ 
nice.  —  Predica  va  arăta  şi  va  învăţa: 

că  „lucrarea  de  mântuire  a  lui  Hristos  revarsă 
torente  de  har,  torentele  Duhului;" 

că  „din  viaţa  Duhului  ce  susţine  pe  credincioşi 
isvorăşte  sfinţirea  întregii  vieţi,  chiar  şi  a  vieţii  de 
toate  zilele;" 

că  „dela  leagăn  până  la  mormânt,  şi  dincolo 
de  mormânt.  Biserica  întovărăşeşte  pe  om  la  toate 
răspântiile  cele  mai  însemnate  ale  destinului  lui... 
Tot  asemenea  îl  însoţeşte  şi  în  munca  lui  de  toate 
zilele  sfinţindu-i  străduinţa,  suferinţele  şi  moartea, 
bucuria  şi  necazurile;" 

că  „rugăciunea  este  o  putere  nesfârşită,...  un 
strigăt  neîncetat  către  Dumnezeu, ...  viaţa  Duhfahri 
şi  însuşi  principiul  vital  al  Duhului;" 

că  „ritul  în  Biserică  este  expresiunea  rugăciunii 
comunităţii  şi  totodată,  un  simbol  al  unei  realităţi 
superioare;" 

că  „sacramentul  este  covârşirea  făpturii  de  către 
Duhul  lui  Dumnezeu,  adecă  transfigurarea,  sfinţirea 
făpturii,  a  omenescului  prin  puterea  Duhului;" 

că  toate  acestea  nu  urmăresc  „desfiinţarea  ome¬ 
nescului,  ci  mobilarea,  purificarea,  transformarea, 
renaşterea  omului  făcându-se  fii  ai  lui  Dumnezeu;" 

că  „toate  slujbele,  toate  ceremoniile,  toate  cu¬ 
vintele  n’au  rost,  n’au  valoare  decât  ca  purtătoare 
ale  Duhului:  prin  ele  marele  torent  al  Duhului  lu¬ 
crează  asupra  omului,  pe  care  [Duhul]  trebue  să-şi 
pună  pecetea  sa;“ 

că,  în  sfârşit,  „întreaga  viaţă  a  cultului  trebue  să 
fie  susţinută  de  spiritul  viu  al  lui  Hristos,  ca  şi  în¬ 
treaga  noastră  viaţă  în  general"  [cf.  N.  Arseniev,  op. 
cit.  p.  41 — 42,  55  şi  67]. 

* 

Toată  bogăţia  internă  şi  frumuseţea  neajunsă  a 
unei  sf.  Liturghii,  —  pentru  a  fi  deajuns  cunoscută 
şi  gustată,  conştient  valorificată  şi  ferită  de  bigotism, 
de  formalism  sec  sau  de  alte  rătăciri,  —  trebue  să 
fie  luminată  de  acţiunea  mereu  împrospătată  a  bi¬ 
sericii  învăţătoare,  prin  predica  rostită  de  un  preot 
pregătit  şi  mai  ales  „cu  duhul  arzând,  Domnului 
slujind"  [Rom.  12,  11]. 

Intre  Liturghie  şi  predică  trebue  să  existe  un 
raport  strâns  şi  neîntrerupt,  care  să  coordoneze 
partea  mistică  a  cultului  divin,  cu  cea  didactică.  Una 
se  condiţionează,  se  cheamă  şi  se  completează  pe 
ceealaltă.  Dovada  cea  mai  evidentă  o  avem  în  faptul 
că,  după  răsboiu  şi  în  timpul  din  urmă,  acele  biserici 
încep  a  fi  mai  cercetate  în  cari  se  interpretează  cu¬ 
vântul  adevărului  creştin,  deci  în  cari  se  predică. 

Strigătul  timpului  e:  să  se  predice,  să  se  tâl- 
cuiască  cuprinsul  şi  tainele  Evangheliei  sfinte  şi  ale 
Sf.  Liturghii.  Azi  „predica  e  în  simţirea  vremii»,  în 
ritmul  vremii.  Omenirea  e  însetată  şi  deşi-i  pe  „calea 
cea  largă"  care  duce  la  pierzare,  caută  paginile 
Evangheliei  şi  bate  pe  la  uşile  bisericilor,  pentru  a 

întrezări  şi  regăsi  „calea  cea  strâmtă,  care  duce  la 
viaţă".  Aleargă  in  multe  părţi  ca  să-şi  găsească 
sănătatea,  pacea  şi  odihna,  şi  să  afle  un  razim 
aspiraţiilor  sale  vecinie  nemulţumite.  Insă  liniştea 
şi  limanul  e  în  urmă  [nu  înainte  pe  calea  cea  rea], 
în  grădina  paradisului  perdut  al  Evangheliei  împă¬ 
răţiei  lui  Dumnezeu,  la  picioarele  Mântuitorului  şi 
în  faţa  Sf.  Potir. 

Purtătoarea  acestei  misiuni  izbăvitoare,  de  vin¬ 
decare  a  unei  omeniri  bolnave,  —  alăturea  de  acţi¬ 
unea  socială  bine  organizată  a  Bisericii  —  este 
puterea  predicei,  care  trebue  înviorată  şi  aşezată 
în  drepturile  ei  imprescriptibile,  ca  şi  pe  vremea 
Apostolilor  şi  a  veacurilor  de  aur  ale  creştinismului, 
cum  a  fost  pe  timpul  unui  Ioan  Gură  de  aur,  când 
creştinii  erau  atât  de  pasionaţi  pentru  predică,  încât 
la  un  moment  dat  au  putut  să  strige:  „Mai  bine 
soarele  să  nu-şi  arate  faţa,  decât  Ioan  să  tacă". 

Predica  este  chemată  să  scoată  în  evidenţă 
dogmatica,  istoria  şi  estetica  cultului  creştin  ortodox 
şi  să  strige  cu  tărie  oamenilor  cari  au  urechi  de 
auzit,  ca  să  audă  şi  să  înţeleagă  adevărurile  uni¬ 
versale  şi  eterne  ale  creştinismului,  cari  din  nou 
trebue  să  fie  ctitorii  sufletului  omenesc.  In  acest 
scop,  cu  titlu  de  colaborare  şi  ajutor  preotului,  edi¬ 
tarea  unei  bune  cazanii  ar  fi  încă  o  imperioasă  tre¬ 
buinţă  a  timpului. 

* 

In  concluzie  „temeiul  legăturilor  păstorului  cu 
păstoriţii  stă  în  Sf.  Liturghie  cu  predică",  în  jurul 
cărora  se  grupează  în  cercuri  concentrice  toată  acti¬ 
vitatea  misionară  şi  pastorală,  socială  şi  culturală 
a  preotului. 

Sf.  Liturghie,  care  să  fie  executată  în  mod  demn 
şi  solemn  şi  autentic  interpretată  în  actele  şi  momen¬ 
tele  sale  esenţiale  de  sfinţire  şi  înobilare  cu  esenţă 
divină  a  vieţii  umane.  _ 

Predica,  cu  sbor,  cu  suflet  şi  cu  pricepere,  este 
chemată  ca  prin  graiu  de  apostoli  să  pună  în  acord 
sufletul  omenesc  cu  seninătatea  ceriului,  să  creeze 
o  atmosferă  supranaturală  favorabilă  pentru  reali- 

zarea  împărăţiei  lui  Dumnezeu  pe  cum  în  cer  şi  pe 
pământ,  pregătind,  după  cuvântul  Sf.  Scripturi  un 
pământ  nou  sub  un  cer  nou. 

Liturghia  cu  predica,  armonizate  amândouă  în 
tendinţa  de*  înălţare  şi  spiritualizare  a  omenirii, 
îşi  vor  ajunge  apogeul  atunci,  când  vor  fi  cucerit 
şi  desăvârşit  o  Biserică  vie  şi  activă  a  Sf.  Duh,  — 
o  omenire  transfigurată  şi  consacrată  la  picioarele 
Mântuitorului,  în  faţa  Sf.  Potir  şi  la  adăpostul  Evan¬ 
gheliei  împărăţiei  lui  Dumnezeu. 

Liturghia-i  o  comoară  şi  predica  o  putere.  Po¬ 
porul  român  păstrează  cu  sfinţenie  cultul  Euharistie 
mai  pe  sus  de  orice  valori  pământene. 

Atârnă  de  zelul,  înţelepciunea  şi  idealismul  preo¬ 
tului  drept-credincios,  ca  prin  puterea  predicii  să 
valorifice  comoara  Sf.  Liturghii  în  viaţa  harică  a 
credincioşilor,  pentru  a  o  închina  prin  «Domnul  Eu¬ 
haristie"  nemuririi  şi  prin  aceasta  lui  Dumnezeu, 
perfecţiunea  absolută  şi  eternă.  pr.  iiarîon  v.  Felea. 


Două  acte  despre  intervenţia  episcopului  Vasile 
Moga  pentru  românizarea  episcopiei  de  Arad.' 

I.  Epistola  lui  Moga  cătră  arhiepiscopul  Vienei. 2 

Alteţa  Voastră  Serenissimă,  înalt  Prea  Sfinţite 
Domnule  Arhiepiscop,  Preagraţioase  Protector ! 

Provocat  prin  cererea  multor  preoţi  ortodocşi 
din  eparhia  arădană  şi  cu  deplină  încredere  în  graţia 
şi  protecţiunea  Alteţei  Voastre  Serenissime  îndrăz¬ 
nesc  să  fac,  cu  toată  supunerea  şi  umilinţa,  această 
recomandare  şi  cerere. 

Deşi  eparhia  arădană  constă  numai  din  parohii 
româneşti,  totuşi  na  avut  nicicând  norocul  să  obţină 
arhipăstor  sufletesc  român,  căci  Mitropolitul  dela 
Carloviţ  şi  episcopii  de  sub  jurisdicţia  sa,  de  ale¬ 
gerea  cărora  depinde  numirea  episcopului  ortodox 

1  Traduse  din  nemţeşte  din  Arhiva  Statului  din  Viena. 

*  K.  A.  ad  289-1816. 

de  Arad,  sunt  toţi  Sârbi  şi  astfel  îşi  dau  voturile 
totdeauna  pentru  Sârbi,  cu  toate  că  şi  din  neamul 
românesc  se  află  în  clerul  de  acolo  persoane  vred¬ 
nice  pentru  această  demnitate,  anume :  Ioan  Mihuţ, 
profesor  în  Arad  şi  director  şcolar  în  Caransebeş, 
—  Isaia  Belesan,'  Arhimandritul  episcopului  Bu¬ 
covinei  şi  Nestor  Ioanovici,  egumenul  mănăstirii 
Besenova. 

Dat  fiind,  că  încrederea  clerului  şi  a  comunităţii 
într’un  episcop  din  neamul  lor  e  mai  mare,  apoi  că 
un  astfel  de  episcop  trebue  să  simtă  şi  el  înclinare 
naturală  cătră  comunitatea  de  acelaş  neam  cu  el, 
iar  dimpotrivă,  precum  dovedeşte  experienţa,  epi¬ 
scopii  sârbeşti  îşi  bat  foarte  puţin  capul  cu  promo¬ 
varea  culturii  de  tot  necesare  a  clerului  român,  va 
fi  pentru  acest  cler  cel  mai  mare  noroc,  dacă  Ma¬ 
iestatea  Sa  va  binevoi  în  prea  înalta  sa  graţie  să 
umple  postul  vacant  de  episcop  aradan  printr’un 
episcop  român. 

Spre  a  ajunge  acest  scop  a  fost  deja  trimisă  o 
deputaţiune  românească  la  prea  înalta  curte  şi  eu 
ca  vecin  şi  coreligionar  de  acelaş  neam  am  fost  rugat 
să  conlucrez  în  acest  scop  după  puteri,  aflând  eu 
această  rugăminte  justă  şi  întemeiată  şi  sprijinit  pe 
graţia  Voastră  serenissimă  de  a  mi  fi  permis  părin¬ 
teşte,  când  am  avut  fericirea  de  a  Vă  face  cu  de¬ 
plină  supunere  vizita  în  Viena,  ca  să  Vă  prezint 
eventuale  cereri  decâte  ori  voi  avea,  îmi  iau  liber¬ 
tatea  să  rog  cu  toată  umilinţa  Alteţa  Voastră  Se¬ 
renissimă  să  binevoiţi  a  exopera  prin  intervenţia  pu¬ 
ternică  a  Alteţei  V.  S.  la  M.  Sa  prea  milostivul 
monarh,  ca  să  fie  numit  episcop  ia  Arad  unul  din 
Românii  susnumiţi  sau  şi  altcineva  din  aceeaş  naţiune. 

Românii  din  Ardeal  se  simt  fericiţi  pentru  bine¬ 
facerea  de  care  au  fost,  între  altele,  împărtăşiţi,  de 
a  fi  obţinut  episcop  din  mijlocul  lor  şi  îşi  dau  si¬ 
linţa  să  se  facă  din  ce  în  ce  mai  vrednici  de  această 
prea  înaltă  graţie  prin  fidelitate  neclintită  şi  alipire 
de  monarhul  animat  de  sentimente  aşa  de  părinteşti 

'  E  vorba  de  Baloşescu,  episcopul  Bucovinei  dela  1823. 

faţă  de  ei  şi  se  grăbesc  cu  sutele  sa  se  cultive  şi 
să  se  deprindă  în  virtuţi,  odatăce  li  s’au  deschis 
atât  de  frumoase  perspective  prin  graţia  preaînaltă, 
specială.  Toate  acestea  ar  fi  de  aşteptat  cu  încre¬ 
dere  şi  dela  clerul  şi  poporul  ortodox  din  eparhia 
Aradului,  dacă  cererea  lor  ar  fi  din  prea  înalta 
graţie  îndeplinită.  Cu  aceasta  rămân  cu  cel  mai  pro¬ 
fund  respect  al  Alteţei  Voastre  Serenissime  Arhi- 
hiepiscopale  preasupus  serv 

Vasile  Moga 

Sibiiu,  la  29  Iunie  1816.  episcop  ort.  al  Transilvaniei. 

II.  Votul  consilierului  de  stat  Lorenz  1 

cu  privire  la  cererea  adresată  de  episcopul  ort.  al  Transil¬ 
vaniei  Vasile  Moga  la  29  Iunie  1816  arhiepiscopului  Vienei 
pentru  sprijin  în  scopul  ocupării  episcopiei  ortodoxe  aradane 
priniv’un  preot  român. 

Această  cerere  aţi  binevoit  M.  V.  a  o  preveni  prin 
îndrumarea  dată  comisarului  cesaro-crăiesc  pentru 
alegerea  de  episcop  dela  Arad  ca  această  alegere 
să  fie  condusă  într’acolo,  ca  să  fie  ales  de  prefe¬ 
rinţă  un  preot  român,  din  motivele  importante,  in¬ 
duse  aici  de  episcopul  Moga,  cari  au  fost  produse 
şi  mai  nainte  atât  în  recursul  respectiv  al  deputaţilor 
naţionali,  cât  şi  în  părerea  cerută  în  aceasta  chestie 
dela  episcopul  unit  din  Oradea,  Vulcan. 

Trebue  deci  să  aşteptăm  încă  rezultatul  alegerii. 
De  acesta  va  atârna,  ca  actele  de  alegere  să  fie 
aprobate  de  M.  V.,  sau  va  fi  nevoie  de  alte  dispo¬ 
ziţii,  la  cari  apoi  în  tot  cazul  vor  fi  consideraţi  şi 
candidaţii  propuşi  de  Moga  pentru  episcopie.  In  ve¬ 
derea  acestora  să  se  lase  cererea  lui  în  suspensie 
până  atunci  şi  deocamdată  să  se  păstreze  la  acte. 

Rezoluţie:  ss.  Lorenz. 

Veţi  reţine  deocamdată  scrierea  episcopului 
Moga  spre  utilizarea  cuvenită. 

Baden,  la  21  Iulie  1816.  ss.  Franz. 

Şt.  Lupşa. 

»  K.  A.  289-1816  ad  N.  608. 

Biserica  ortodoxă  română  din  America. 

[Sfârşit). 

Congresul  a  ţinut  cinci  şedinţe,  în  care  sau 
desbătut  referatele  celor  patru  comisiuni :  organiză- 
toare,  bisericească,  culturală  şi  a  relaţiilor  externe. 
Procesele  verbale  ale  şedinţelor  sau  publicat  în 
ediţia  specială  a  gazetei:  „Tribuna  Română"  dela 
Detroit  şi  s’au  retipărit  într’o  broşură  dimpreună  cu 
raportul  meu  general. 

Decisiile  cele  mai  importante  sunt: 

1.  Reorganizarea  parohiilor,  care  vor  fi  aso- 
ciarea  tuturor  familiilor  ortodoxe  din  colonii. 

2.  Unificarea  Statutelor  şi  acceptarea  Legii  şi 
Statutului  de  organizare  a  Bisericii  din  Patrie. 

3.  Instituirea  Comisiei  interimare,  constătătoare 
din  patru  preoţi  şi  opt  mireni,  complectată  cu  medicii 
Dr.  Leucuţa  Tr.  şi  Dr.  Iosif,  iar  ca  jurisconsult  avo¬ 
catul  Ioan  Dinu,  din  Detroit. 

4.  înfiinţarea  Episcopiei  misionare  a  Românilor 
ortodocşi  din  Statele  Unite  şi  din  Canada  în  legătură 
cu  Sfântul  Sinod  al  României. 

Toate  Comisiile  au  venit  cu  propuneri  şi  Con¬ 
gresul  le-a  adoptat.  Unele  decizii  vor  putea  fi 
realizate  imediat,  altele  treptat,  iar  altele  "prin  soli¬ 
citudinea  factorilor  cu  cădere  din  Patrie. 

Printre  acestea  din  urmă  menţionez  îndeosebi: 

1.  Clarificarea  situaţiei  preoţilor  hirotoniţi  în 
America. 

2.  Provederea  cu  manuale  religioase  şi  naţio¬ 
nale  a  şcolilor  catehetice. 

3.  Echivalarea  bacalaureatului  din  America  cu 
cel  din  Ţară  şi  primirea  în  universităţile  româneşti 
a  tinerilor  români  din  America,  spre  a  creşte  con¬ 
ducători  ai  vieţii  româneşti  din  sânul  coloniştilor. 

In  ultima  zi  a  Congresului  ne-a  onorat  cu  pre¬ 
zenţa  sa  domnul  ministru,  George  Creţianu,  care 
luând  cunoştinţă  despre  cele  hotărâte,  într’o  vorbire 
înţeleaptă  şi  obiectivă  şi-a  exprimat  nădejdea  că 

acest  congres  va  însemna  o  eră  nouă  în  vieaţa  Ro¬ 
mânilor  din  America. 

m  general  constat,  că  acest  Congres  n’a  făcut 
tot  ce  aşteptam  să  facă,  dar  puţine  lucruri  a  făcut 
ce  naş  fi  dorit  să  facă. 

Congresul  a  lansat  următorul  manifest: 

In  numele  Tatălui  şi  al  Fiului  şi  al  sfanţului  Duh, 

Invrednicindu-ne  Dumnezeu  de-a  ne  întruni  la 
Detroit  în  primul  Congres  bisericesc,  clerul  misionar 
aparţinător  sf.  noastre  biserici  ortodoxe  autocefale 
române  dimpreună  cu  reprezentanţii  mireni  ai  paro¬ 
hiilor  ort.  române  din  Statele  Unite  ale  Americei 
de  Nord  şi  din  Canada,  ascultând  raportul  P.  C. 
Tr.  Scorobeţ,  delegatul  Sf.  Sinod  din  Bucureşti  şi 
consilier  ar’hiepiscopesc  al  /.  P.  S.  Sale  Mitropoli¬ 
tului  Dr.  Nicolae  Bălan  din  Sibiu,  am  cercetat  cu 
răgaz  în  Zilele  de  25 — 28  Aprilie  A.  D.  1929  situaţia 
religioasă  a  Românilor  ortodocşi,  aflători  pe  aceste 
plaiuri  şi  am  decis  închegarea  tuturor  parohiilor 
într’o  organizaţie  generală  misionară,  menită  să  cu¬ 
prindă  întreaga  suflare  ortodoxă  română  din  Ame¬ 
rica  de  Nord. 

Rugăm  pe  Preasfinţitul  Sinod  din  Bucureşti  şi 
autorităţile  legale,  să  ia  sub  ocrotire  organizaţia 
noastră,  adecă  Episcopia  ini  s>  o  nard  ort, .  rom 
den  Statele  Unite  şi  Canada,  ca  provincie  mi¬ 
sionară  a  sfintei  noastre  Biserici  autocefale  orto¬ 
doxe  române  şi  să  dea  tot  sprijinul,  ca  râvna  colo¬ 
niştilor  noştri  pentru  credinţa  strămoşească  să  gă¬ 
sească  în  noua  organizaţie  teren  de  desvoltare  spre 
întărirea  legăturilor  cu  Biserica  mamă  şi  spre  de¬ 
plina  manifestare  a  libertăţii  religioase,  acordate  de 
legile  ţării  acesteia. 

Adresăm  cea  mai  călduroasă  chemare  către  toată 
suflarea  românească  din  America  de  Nord,  ca  să 
sprijinească  cu  sufletul  şi  cu  întreaga  fiinţă  aceasta 
organizaţie,  menită  a  fi  un  instrument  pentru  sălă- 
şluirea  în  vieaţa  noastră  a  idealului  religios  dat 
nouă  de  Domnul  şi  Mântuitorul  nostru  Isus  firi - 

stos  şi  a  tuturor  comorilor  sufleteşti,  păstrate  de 
sfânta  noastră  Biserică  ortodoxă,  spre  mântuirea 
sufletelor  noastre  şi  a  generaţiilor  viitoare  din  Ame¬ 
rica  de  Nord . 

« Doamne ,  Doamne  caută  din  cer  şi  binecuvântă 
via  aceasta,  pe  care  a  zidit-o  dreapta  ta  şi  o  desă¬ 
vârşeşte  pe  ea  /* 

[Urmează  subscrierile  tuturor  reprezentanţilor). 

VI.  Relaţiile  externe. 

Există  un  spirit  american,  deosebit  de  spiritul 
european  şi  neasemănător  spiritului  oriental.  Profe¬ 
sorul  James  Bryce,  Iohn  Morley,  M.  Bourget,  Prof. 
Miinsterberg  şi  mai  recent  Hermann  Keyserling  au 
analizat  spiritul  american  cu  deplină  inteligenţă  şi 
cu  orizonturi  largi.  Deosebirea  dintre  spiritul  ame¬ 
rican  şi  cel  european  se  remarcă  şi  la  Românii  no¬ 
ştri  Colonistul  român  n’a  rămas  ceeace  a  fost  când 
a  debarcat  în  portul  american  şi  s’a  desvoltat  în  altă 
direcţie  decât  compatrioţii  lor  din  Ţară. 

Exclusivismul  de  rasă  şi  cel  confesional  au 
slăbit,  cele  două  forţe  misterioase  de  conservare  şi 
evoluiază  spre  americanism. 

Copiii  de  şcoală  vorbesc  mai  bucuros  limba 
engleză,  se  fălesc  că  sunt  americani,  iar  pe  părinţii  lor 
îi  consideră  „străini".  Bărbaţii  se  asimilează  mai 
uşor  decât  mamele. 

Bisericile  şi  confesiunile  de  peste  Ocean  sunt 
factori  puternici  de  americanizare.  Ele  tind  să  inte¬ 
greze  în  acelaş  ritm  vieaţa  spirituală  a  tuturor  cre¬ 
ştinilor  din  America. 

Disputele  teologice,  suspicionările  reciproce  şi 
antagonismul  confesional  sau  stâns  într’un  armistiţiu 
vechiu  şi  toate  cultele  de  seamă  alcătuesc  un  front 
comun  de  cooperare  şi  federalizare. 

Fenomenul  acesta  e  necunoscut  în  Europa  deşi 
mulţi  oameni  de  seamă  sunt  de  părere,  că  sufletul 

nou  al  Europei  de  după  răsboiu  tinde  să  realizeze; 
înfrăţirea  bisericilor  şi  o  largă  cooperare  pe  teren 
practic,  prin  ceeace  se  va  recâştiga  prestigiul  de 
odinioară  al  Bisericilor  creştine. 

Simbiosa  creştină  din  America  a  evoluat  treptat,, 
pe  când  în  Europa  a  fost  nevoe  de  Răsboiul  mon¬ 
dial,  care  na  fost  o  nebunie,  ci  o  necesitate  psiho¬ 
logică  spre  o  renaştere  spirituală  generală.  Necesi¬ 
tatea  relaţiilor  externe  pentru  credincioşii  din  Ame¬ 
rica  nu  e  de  ordin  academic  şi  practic. 

Mulţi  copii  orfani,  de  care  nu  e  cine  să  se  în¬ 
grijească  în  coloniile  noastre,  sunt  plasaţi  în  orfeli¬ 
natele  confesiunilor  americane.  Bolnavii  noştri,  ajung 
în  spitalele  misiunii  interne  şi  sunt  îngrijiţi  de  con¬ 
fesori  americani.  Tot  astfel  cei  din  penitenciare.  Dar 
există  instituţii  supraconfesionale,  în  care  clerul  de 
toate  confesiunile  ţine  regulat  conferenţe  şi  aran¬ 
jează  cruciade  împotriva  plăgilor  morale  din  Ame¬ 
rica.  Clerul  nostru  misionar  stă  la  periferia  acestor 
curente,  dar  credincioşii  trăesc  de-avalmâ  cu  Ame¬ 
ricanii. 


A]  Relaţiile  cu  ortodocşii. 

In  prezent  sunt  în  Statele  Unite  2  milioane  de 
ortodocşi  cu  13  Ierarhi;  patru  Episcopi  ruşi  cu  un 
Mitropolit,  patru  greci  dintre  cari  unul  e  Arhiepiscop, 
un  Episcop  sirian  în  legătură  cu  Ruşii  şi  unul  de¬ 
pendent  de  patriarhia  Antiohiei  şi  un  Episcop  sâr¬ 
besc.  Sunt  900  preoţi  ortodocşi. 

Patriarhia  din  Constantinopol  prin  tomosul  din 
Martie  1922  a  recunoscut  independenţa  Bisericii  gre¬ 
ceşti  din  America,  iar  Ierarhii  ruşi  în  Congresul  bi¬ 
sericesc  din  Detroit  în  anul  1923  s’au  constituit  în 
Biserică  independentă  numită:  „Sfânta  Biserică  ră¬ 
săriteană  ortodoxă  catolică  şi  apostolică  din  Ame¬ 
rica  de  nord".  Cu  această  organizaţie  au  intrat  în 
legături  şi  o  seamă  de  preoţi  din  coloniile  noastre, 
dupăcum  arată  următorul  document: 

Consistoriul  provizor  al  Episcopiei  Ortodoxe  Române  autonome  din 
Statele  Unite  ale  Americei. 

1225  Marcy  St..  Akron,  Oh  io. 

Cinstite  Părinte  1 

Potrivit  cu  hotărârea  conferentei  preoţilor  Ortodocşi 
Români  Americani,  ţinută  în  şapte  Octomvrie  1924  la 
Pittsburgh,  Pa.,  sub  auspiciile  P.  Sfinţitului  Adam,  Episcop 
Ortodox  Rus  —  avem  onoarea  a  vă  trimite  o  copie  de  pe 
procesul  verbal  încheiat  în  această  conferenţă  şi  a  Vă 
ruga,  să  Vă  pronunţaţi  asupra  hotărâritor  conferenţei  până 
în  cel  mult  10  zile  dela  primirea  acestei  copii.  Nu  ne  în¬ 
doim  că  Sfinţia  Ta  Te  vei  alătura  la  acţiunea  noastră  şi 
ne  rugăm,  să  trimiteţi  declaraţia  de  alipire  secretariatului 
Episcopiei:  Rev.  Alexandru  Bogioaca.  Iar  sumele  de  câte 
5  dolari  pe  lună,  fixate  la  Nrul  5  din  hotărârile  unanime 
ale  conferinţei.  Te  rugăm,  să  binevoiţi  a  le  trimite  cât  mai  ' 
curând  cassarului  Episcopiei:  Rev.  Traian  Birău,  P.  O. 
Box  564,  So.  St.  Paul,  Minn.  Ca  să  putem  încorpora  Or- 
ganizaţiunea  noastră  şi  porni  cu  redactarea  „Luminei". 

Rev.  A.  Bogioaca, 

secretar. 


PROCES  VERBAL. 

Conferenţă  preoţilor  Ortodocşi  Români  Americani, 
adecă  hirotonisiţi  aici,  în  America,  de  cătră  Episcopii  Or¬ 
todocşi  Ruşi,  —  ţinută  în  7  Octomvrie,  1924,  în  oraşul 
Pittsburgh,  Pa. 

Prezenţi  sunt::  Prea  Sfinţia  Sa  Adam  Filipovsky, 
Episcop  Rus,  secretarul  Prea  Sfinţiei  Sale :  Părintele  V. 
Kostishac,  preoţii  Români:  Dr.  L.  Gherman,  I  Jida,  A. 
Bogioaca,  T.  Birau,  M.  Benchea,  I,  Gheme,  N.  Mihaiu. 

Şi-au  scuzat  absenţa  şi  au  declarat  că  vor  pnmi  re¬ 
zoluţiile  conferenţei,  preoţii:  V.  Băiănescu,  1.  Moloci,  A. 
Stoiciţa,  I.  Popoviciu  şi  Pavel  Crăciun. 

Absenţi  fără  scuză  sunt  preoţii:  G.  I.  Coste,  P.  Ne- 
govan,  G.  Branutiu,  C.  Mechea,  A.  Nanu,  I.  Moisa,  T.  Aa- 
drica. 

Conferenţă  se  deschide,  cu  rugăciunea  „împărate  ce- 
rresc"  la  orele  2*10  P.  M.  de  cătră  Dr.  L.  Gaerman. 

Se  aleg  prin  aclamaţiune :  P.  S.  S.  Episcop  Adam  de- 
preşedinte  de  onoare,  A.  Bocioaga  de  interpret  al  Episco¬ 
pului,  Dr.  L.  Gherman  de  preşedinte,  Nichifor  Mihaiu  de 
secretar. 

Hotărârile  unanime  ale  conferenţei  sunt: 

1.  Preoţii  Ortodocşi  Români  Americani  trec,  în  afaceri 
spirituale  sub  jurisdicţia  Episcopului  Adam,  urmaşul  ca¬ 
nonic  al  fostului  episcop  Ştefan,  şi  vor  rămânea  sub  ju¬ 
risdicţia  această  până  la  dobândirea  unui  episcop  român 
propriu,  când  episcopul  Adam  se  deobligă  a  le  da  slobo¬ 
zenie. 

2.  Biserica  Ortodoxă  Română  din  Statele  Unite  ale 
Americei  de  Nord  se  reorganizează  şi  se  înregistrează 
cât  mai  curând  în  forma  unei  filiale  autonome  a  Bisericii 
autocefale  din  România,  în  frunte  cu  un  Episcop  Român 
ales  de  românii  de  aici  faţă  cu  carele  Mitropolitul  primat 
din  Bucureşti  să  aibă  toate  drepturile  de  onoare,  dar  carele 
de  altfel  să-şi  aibă,  în  afaceri  spirituale  şi  dogmatice,  au¬ 
toritatea  nemijlocit  supra  pusă  aici,  în  Statele  Unite,  în 
Sinodul  tuturor  episcopilor  Ortodocşi  Americani. 

3.  întreg  teritoriul  Statelor  Unite  se  împarte  deocam¬ 
dată  în  3  protopopiate:  a)  al  Philadelphia- ei,  b)  Clevelan- 
dului  şi  al  Chicago-ului,  şi  se  aleg  de  protopopi  provizori: 
T.  Birău  pentru  Philadelphia,  A.  Bogioaca  pentru  Cleve- 
land  şi  Dr.  Lazar  Gherman  pentru  Chicago.  Aceşti  trei 
protopopi  alcătuiesc  Consistorul  provizor  al  Episcopiei  Or¬ 
todoxe  Române  Autonome  din  Statele  Unite.  Dr.  Gherman 
va  fi  preşedintele.  Alexandru  Bogioaca  secretarul,  şi  Traian 
Birău  casierul  acestui  Consistoriu. 

4.  Consistorul  provizor  are  a  fixa  textul  definitiv  al 
uricului  de  încorporarea  Episcopiei,  a  săvârşi  împreună 
cu  mirenii  distinşi,  aleşi  după  buna  lui  chibzuinţă,  încor¬ 
porarea  Episcopiei  şi  a  convoca  apoi  împreună  cu  mirenii 
ce  vor  fi  subscris  uricul  de  încorporare,  un  sinod,  alcătuit 
din  acei  preoţi  şi  din  delegaţii  mireni  de  ai  acelor  parohii, 
cari  vor  adera  la  uricul  de  încorporare.  Şi  acest  sinod,  ca 
cel  mai  înalt  for  administrativ  al  Episcopiei,  va  hotărâ; 
amănuntele  conducerii  episcopiei  şi  va  alege  funcţionarii; 
d  findivi  ai  ei. 

5.  Fiecare  preot  Ortodox  Român  American  cu  pa¬ 
rohie  e  obligat  a  da  pentru  fondul  episcopiei  suma  de  câte 
5  dolari  lunar,  fie  dela  sine,  fie  că-i  va  colecta  de  pela 
creştini,  iar  preotul  care  va  dobândi  pentru  Episcopie  vr’o 
danie  mai  mare,  fie’n  bani  gata,  fie’n  avere  nemişcătoare, 
va  avea  titlul  de  drept  la  o  distincţie  deosebită  din  partea 
Episcopului. 

6.  îndată  ce  cheltuielile  încorporărei  vor  fi  acoperite, 
„Lumina“  va  reapărea  în  condiţiunile  ei  vechi. 

7.  La  cazul  că  ţine  administratorul  protopope sc 
Murăşan  sinodul  protopopesc,  anunţat  în  „America"  preoţii 
Români  Americani  au  a  sprijini,  prin  parohiile  lor,  alegerea 
de  delegaţi,  care  le  sunt  binevoitori,  şi  a  împedeca  cu  ori  ce 
preţ  alegerea  de  delegaţi  neprielnici  iar  în  sinod  preoţii 
Români  Americani  au  a  fi  numai  decât  reprezentaţi  prin : 
Dr.  Lazar  Gherman,  Miron  Benchea,  Grigoriu  I.  Coste,  A 
Bogioaca,  Traian  Birău,  Ioan  Popoviciu  şi  N.  Mihaiu. 

8.  P.  S.  Sa  Episcopul  Adam  se  obligă  a  intra  numai 
decât  în  corespondenţă  personală  cu  Mitropolitul  Sibiului 
spre  a-1  determina,  să-şi  părăsească  ţinuta  neexplicabilă 
şi  imposibilă  în  chestiunea  recunoaşterii  preoţilor  Români 
Americani. 

9.  Părintelui  Ioan  Podea  din  Youngstown,  Oh  io. 
Consistorul  provizor  are  a  exprima  în  numele  conferenţei, 
sincere  mulţumite  pentru  aprecierea  justă  a  preoţilor  Ro¬ 
mâni  AmericanL 

10.  Consistorul  provizor  are  a  trimite  câte  o  copie 
a  acestui  proces  verbal  fiecărui  preot  Român  American 
invitând  însă  pe  acei  preoţi  cari  n'au  fost  de  faţă  Ia  con- 
ferenţă,  să  se  pronunţe  până  în  cel  mult  10  zile  dela  pri¬ 
mirea  copii  asupra  hotărârilor  conferenţei:  preoţii  care 
n’ar  urma  invitării  acestei,  au  să  fie  reportaţi  Episcopului 
Adam  şi  judecaţi  conform  canoanelor. 

Conferenţa  se  încheie  la  orele  7  seara  cu  rugăciunea 
„Cuvine-se  cu  adevărat",  şi  cu  mulţi  ani  Episcopului  Adam. 

Dr.  Lazar  Gherman,  Nichifor  Mihaiu, 

preşedinte  secretar. 

Curând  după  conferenţa  preoţească  dela  Cleve- 
land,  în  care  sa  redactat  documentul  de  alipire  a 
Preoţilor  misionari  către  Sf.  Sinod  al  României  şi 
către  Delegatul  acestuia:  I.  P.  S.  Mitropolit  Nicolae 
al  Transilvaniei,  am  trimis  o  adresă  P.  S.  Episcop 
Adam  Filiposky  la  New-York  prin  care  arătam 
rostul  misiunii  mele  şi  rugându-L  să  renunţe  la  orice 
amestec  în  afacerile  clerului  şi  credincioşilor  noştri. 
Preoţii  hirotoniţi  de  fostul  Episcop  Ştefan  Dzubay  şiP. 
S.  Sa,  şi  de  P.  S.  Sa  Arsenie  Episcop  canadian  din 
Winnipeg,  Manitoba  n’au  pregătire  teologică  şi  nu 
întrunesc  condiţiile  canonice,  unii  fiind  de  două  şi 
de  trei-ori  căsătoriţi;  alţii  sau  căsătorit  şi  după  hi¬ 
rotonire,  din  care  pricină  Sf.  Sinod  nu  le  va  recu¬ 
noaşte  hirotonia  şi  va  trage  la  răspundere  pe  Ie¬ 
rarhii  care  i-au  hirotonit. 

La  această  adresă  am  primit  următorul  răspuns 
în  traducere  românească: 

New  York,  N.  Y„  Martie  11  1929. 

Rev.  Tr.  Scorobeţ,  Delegatul  Sfântului  Sinod  al  României. 

Detroit,  Mich.,  325  E.  Warren  Ave. 

Cucernice  Părinte  ! 

Am  primit  scrisoarea  D-tale  cu  înştiinţarea  asupra 
misiunii,  încredinţate  de  către  Sinodul  Românesc  în 
chestia  Parohiilor  ort.  române  din  Statele  Unite.  Drept 
răspuns  trebue  să  accentuez  câ  eu  nu  mi-am  asumat 
mie  şi  nici  nu  am  luat  asupra  mea  rolul  de  a  mă 
ingera  în  afacerile  Bisericii  voastre  de  aici.  în  anul 
1923,  îndată  după  renunţarea  Episcopului  Ştefan,  clerul 
vostru  român,  care  aparţinea  jurisdicţiei  misiunii  ort. 
ruseşti,  a  convocat  o  Conferenţă  la  Pittsburgh.  Pa.  şi 
mau  rugat  să-i  iau  sub  supraveghere  duhovnicească 
şi  au  ales  administrator  pe  Dr.  Lazar  Gherman. 

Dela  acea  dată  n'am  primit  nici  un  protest,  nici 
din  partea  autorităţii  voastre  bisericeşti  superioare, 
nici  din  partea  Clerului  vostru  şi  n’am  avut  nicio 
cunoştinţă  de  sosirea  D-tale  cu  autorizaţie  din  partea 
Sinodului  din  România.  Tot  ce  am  făcut,  a  fost  la 


REVISTA  TEOLOGICĂ 


337 


avizul  lui  Dr.  L.  Gherman,  despre  care  am  crezut  că 
lucrează  potrivit  dorinţelor  Clerului  vostru  şi  cu  nevoile 
acelei  Biserici. 

în  privinţa  hirotonirilor  candidaţilor,  prezintati 
mie  de  către  Rev.  Gherman,  trebue  să  declar  că  ele 
au  fost  puţine  şi  potrivit  regulelor  din  Biserica  noastră, 
fiecare  candidat  înainte  de  hirotonire  a  avut  să  de¬ 
clare  cu  jurământ  pe  sfânta  Evangelie  la  toate  între¬ 
bările  relative  la  pregătirea,  moralitatea  şi  situaţia  sa 
matrimonială. 

Acel  chestionar  li  s'a  dat  spre  complectare  sub 
jurământ  şi  cu  alte  puncte  canonice,  de  fata  susnumi- 
tului  Gherman. 

D-ta  să  înţelegi,  că  în  actele  mele.  Eu  am  procedat 
totdeauna  bona  fide  şi  nu  m'am  cugetat  să  fac  vr’un 
rău  Bisericii  voastre.  Cunoscând  personal  pe  Dr. 
Gherman,  care  de  ani  de  zile  e  preot  ort.  sub  juris¬ 
dicţie  rusească,  fiind  de  fată  la  Conferenţa  preoţească, 
în  care  a  fost  ales  administratorul  lor  şi  fiind  rugat 
de  către  Clerul  Român  la  Conferenţa  din  Pittsburgh, 
să  i  iau  sub  tutela  mea  duhovnicească  —  n’am  făcut 
nici  un  pas  fără  ştirea  şi  aprobarea  Părintelui  Gherman. 

De  aceea,  nu  pot  înţelege  Părinte,  când  scrii  că 
hirotonirile  săvârşite,  fie  de  fostul  Episcop  Ştefan,  ori 
de  către  mine,  ori  precum  spui  de  Episcopul  grec, 
nu  vor  fi  recunoscute. 

Eu  presupun,  că  ai  cunoştinţă  de  statul  Bisericii 
ortodoxe  de  aici.  In  considerarea  priorităţii  misiunii 
ort.  ruseşti,  nu  i  s’a  negat  dreptul  legăturilor  frăţeşti 
cu  diferitele  ramuri  naţionale  ortodoxe,  în  special  când 
ele  nu-şi  aveau  Episcopi  proprii,  care  să  suprave- 
ghieze  credincioşii. 

Aceasta  desigur  nu  înseamnă  că  eu  vreau  să  te 
stânjenesc,  ori  să  te  împiedic  în  lucrarea  ce  ai  de 
îndeplinit  pentru  credincioşii  români,  mai  ales  că  eşti 
trimisul  Sfântului  Sinod. 

Ca  Episcop  ortodox  nu  voiu  consimţi  niciodată 
să  fac  vr’un  rău  ortodoxiei  voastre,  ci  doresc  să  fiu 
totdeauna  în  reale  legături  frăţeşti  cu  sfânta  maică 
JBiserică  ortodoxă. 

De  aceea  aş  fi  de  părere  că  nu  era  necesar  să 
intervii  în  asemenea  chestii  la  Legaţia  românească, 
dacă  m'ar  fi  înştiinţai  Sfântul  Sinod  despre  intenţiile 
sale  sau  de  alte  re  cercări. 

Insă  niciodată  şi  nimenea  nu  m’a  înştiinţai  despre 
chestiile  Bisericii  voastre  de  aici. 

Aceasta  este  esplicarea  mea  şi  sper  că  vei  vedea 
într’ânsa  dorinţa  mea  de  a  fi  în  pace  cu  Biserica 
voastră  şi  a  nu  mai  avea  amestec  în  afacerile  voastre. 

AI  D-tale  în  Isus  Hristos : 

Episcop  Adam  m.  p. 

După  primirea  acestui  răspuns  am  convenit  cu 
Excelenţa  Sa  dl  ministru  G.  Creţianu,  căruia  i-am 
trimis  o  copie,  să  nu  mai  intervie  la  Episcopul  rusesc 
în  chestia  hirotonirii  de  preoţi  români. 

Am  trimis  însă  a  doua  adresă  P.  S.  Adam 
arătând  că  profesorul  Lazar  Gherman  nare  carte 
canonică  nici  autorizaţie  să  organizeze  Biserica  ro¬ 
mână  independentă  în  America  şi  întreagă  acţiunea 
sa  e  întreprinsă  pe  risc  propriu  şi  nu  e  secondat 
de  preoţii  misionari.  L-am  rugat  pe  P.  S.  Sa  să 
binevoiască  a  dispune  alcătuirea  tabloului  complect 
al  tuturor  preoţilor  hirotoniţi  la  New-York  spre  a-1 
prezintă  autorităţii  bisericeşti  din  Patrie.  N’am  primit 
tabloul  cerut  iar  în  Maiu  înainte  de  plecare,  m’am 
prezintat  la  cancelaria  episcopească  dar  lipsind  P. 
S.  Sa  de  acasă  nu  mi  sau  pus  la  dispoziţie  actele 
necesare. 

Cu  Episc.  rus  Arsenie  din  Winnipeg  în  Manitoba 
situaţia  e  mai  gravă.  P.  S.  Sa  hirotoneşte  şi  azi 
preoţi  cari  au  inundat  coloniile  româneşti.  Aceştia 
sunt  obligaţi  a  plăti  lunar  câte  10  dolari  la  întreţi¬ 
nerea  episcopiei.  Ceice  nu  plătesc  regulat  această 
taxă  sunt  scoşi  din  slujbă. 

Agitaţiile  pe  chestia  calendarului  îndreptat 
sunt  încurajate  de  călugării  dela  Sf.  Munte  şi  de 
Ruşi,  care  văd  în  orice  inovaţii  opera  distructivă  a 
Bisericii  sinod aliste,  cunoscuta  Biserica  vie,  care  are 
un  arhiepiscop  căsătorit,  Kedrovsky  la  New-York. 

B)  Biserica  anglicană. 

Toţi  ortodocşii  din  America  susţin  prin  ierarhii 
lor  legături  frăţeşti  cu  această  Biserică.  I.  P.  S. 
Mitropolit  Platon,  dupăce  a  fost  îndepărtat  dela 
Catedrala  Sf.  Nicolae  din  New-York,  a  primit  dela 
Anglicani  o  frumoasă  biserică,  transformată  în  cate¬ 
drală  ortodoxă.  Arhiepiscopul  Nicolae  din  Sârbia, 
în  călătoria  sa  misionară  în  America  a  slujit  în 
New-York,  la  sfinţirea  episcopului  anglican  Man- 
ning,  a  luat  parte  la  diferite  festivităţi  bisericeşti 
anglicane,  a  predicat  de  pe  amvoane  anglicane  şi 
a  ţinut  conferenţe  despre  Biserica  Sârbească.  P. 
S.  Sa  se  bucură  de  bună  reputaţie  înaintea  Angli¬ 
canilor.  Episcopul  Darlington  din  Harrisburg  a  zidit 
trei  biserici  ort-ruseşti  în  eparhia  sa.  Colonia  noa¬ 
stră  din  Philadelphia  Pa,  a  primit  o  biserică  angli¬ 
cană,  în  care  s’a  închinat  şi  M.  Sa  Regina  Maria, 
când  a  făcut  călătoria  sa  în  America. 

Când  am  sosit  la  New-York  astă  toamnă,  am 
prezintat  P.  S.  Episcop  Dr.  Murray,  preşedintele 
Congresului  Bisericii  anglicane  din  America,  o  adresă 
din  partea  I.  R.  S.  Mitropolit  Nicolae  despre  rostul 
misiunii  mele.  Cu  acel  prilej  am  vizitat  şi  pe  P.  S. 
episcop  Manning  dela  New-York  pe  care  l’am  cu¬ 
noscut  la  Congresul  dela  Stockholm  şi  dela  Lausanne. 

La  New-York  e  sediul  Comisiunii  anglicane 
pentru  relaţiile  cu  ortodocşii  în  frunte  cu  Dr.  E. 
Emhardt,  pe  care  de  asemenea  l-am  cercetat. 

In  toate  centrele  americane  am  făcut  vizită 
Episcopilor  anglicani,  la  Pittsburgh,  Erie,  Cleveland, 
Detroit,  Chicago,  St.  Paul,  So.  Omaha.  P.  S.  Shayler 
din  Omaha,  aflând  că  parohia  noastră  e  vacantă 
de  opt  luni  şi  credincioşii  trec  la  baptişti,  instalân- 
du-se  un  propagandist  sectar  M.  Oancea  într’o  ca¬ 
pelă,  lângă  biserica  noastră  —  s’a  angajat  personal 
să  meargă  la  Dumineca  Tomii  în  biserica  noastră, 
să  facă  o  rugăciune  şi  să  predice  despre  însemnă¬ 
tatea  Bisericii  ortodoxe.  A  luat  măsuri  să  trimită 
un  preot  dela  catedrala  sa,  cunoscător  al  rândue- 

Iilor  Bisericii  ortodoxe,  care  de  două  ori  pe  lună 
va  predica  gratuit  în  biserica  noastră  până  vom 
avea  preot  stabil  în  colonie.  Am  rânduit  pe  preotul 
misionar  Andreiu  Moldovan  din  St.-Paul  să  meargă 
şi  Sf.  Sa  odată  pe  lună  la  acea  biserică  şi  îm¬ 
preună  cu  delegatul  Episcopului  Siiayler  să  ţină  la 
olaltă  credincioşii.  Aceştia  mau  informat  ca  P.  S. 
Episcop  Shayler  sa  rugat  cu  ei  în  bisericuţa  lor, 
i-a  întărit  în  credinţă  şi  le-a  pus  în  vedere  că  le 
va  da  şi  un  ajutor  material  spre  a  susţine  preot 
stabil  în  colonie.  De  asemenea  sunt  mulţumiţi  şi  cu 
predicile  delegatului  episcopesc. 

Din  prilejul  morţii  în  Lausanne  a  Episcopului 
Brent  dela  Buffalo,  un  mare  apostol  al  înfrăţirii  bi¬ 
sericilor,  care  a  dovedit  că  poate  cineva  să-şi  iu¬ 
bească  biserica  sa  şi  în  acelaş  timp  creştinătatea 
întreagă,  am  adresat  o  scrisoare  de  condoleanţă  Pre¬ 
şedintelui  Congresului  bisericesc  anglican,  drept  răs¬ 
puns  am  primit  următoarele: 

Prea  Cucernice  Păr  irite. 

Noi  apreciem  foarte  mult  condoleanţele  din  partea 
Dv.  şi  a  Clerului  misionar  ort.  român  în  jalea  pro¬ 
fundă  pentru  trecerea  la  cele  eterne  a  Episcopului 
Brent. 

Asistenţa  rugăciunilor  Voastre  şi  simţemântul 
mutual  al  unei  încercări  comune  ne  va  consola  în 
marea  noastră  durere. 

Mulţumindu-ţi,  sunt  al  Preacucerniciei  Tale  în 
Hristos  şi  Biserica  sa  credincios. 

New  York,  4  Aprilie  1929. 

lohn  G.  Murray  m.  p_. 
Episcop  President. 

Cu  acest  Venerabil  Episcop  am  avut  prilej  a 
mă  întâlni  şi  la  Congresul  anual  al  Bisericii  angli¬ 
cane,  întrunit  la  Ann  Arbor  în  15 — 19  Maiu  1929, 
unde  Episcopul  din  Detroit  a  raportat  Congresului 
despre  înfiinţarea  unui  Club  anglo- ortodox,  iniţiat  cu 
conlucrarea  mea  şi  a  preotului  misionar  Octavian 
Mureşan  din  partea  ortodocşilor  şi  a  Preotului  şef 

al  catedralei  anglicane  din  Detroit.  Acest  club  a  re¬ 
unit  pe  toţi  preoţii  ortodocşi  români,  ruşi,  greci,  sârbi* 
bulgari  şi  pe  cei  anglicani  la  întruniri  în  fiecare  săp¬ 
tămână,  spre  a  se  cunoaşte  şi  a  se  ajuta  reciproc. 
Clubul  va  continua  să  întrunească  şi  mirenii  acestor 
biserici,  reuniunile  de  femei  şi  asociaţiile  tinereşti. 

Exemplul  celor  din  Detroit  va  fi  generalizat  în 
toată  America. 

In  fine  amintesc  că  fiind  în  New-York  la  30 
Maiu  a.  c.  am  fost  invitat  la  festivitatea  de  încheere 
de  an  la  facultatea  teologică  anglicană  şi  la  ban¬ 
chetul  şcoalei.  Distinsul  profesor  Dr.  Frank  Gavin 
m  a  prezintat  celor  trei  Episcopi  care  luau  parte  la 
festivitate  şi  corpului  profesoral,  Aceştia  sau  inte¬ 
resat  de  situaţia  Bisericii  noastre  din  patrie,  şi  au 
dorinţa  să  intre  în  legătură  cu  teologii  noştri.  Pro¬ 
fesorii  Frank  Gavin,  Easton  şi  Hodgson  mi-au  comu¬ 
nicat  că  la  anul  viitor  vor  veni  în  Ţara  noastră  să 
ne  viziteze.  Cu  multă  bunăvoinţă  savantul  profesor 
Frank  Gavin  mi-a  dat  autorizaţie  să  pregătesc  tra¬ 
ducerea  în  limba  românească  a  lucrării  sale :  Cuge¬ 
tarea  greacă ,  scrisă  din  prilejul  aniversării  Sinodului 
niceean.  Facultatea  teologică  anglicană  are  mulţi 
studenţi  ortodocşi,  printre  care  şi  primul  student 
român :  Florea  Găldău,  lic.  al  fac.  teol.  dela  Bucu¬ 
reşti,  care  a  organizat  şcoala  de  catehizaţie  româ¬ 
nească  la  biserica  preotului  Dr.  Darlington. 

C)  La  Conciltul  federal. 

Confesiunile  protestante  din  America  de  nord 
cu  80  mii.  credincioşi,  au  la  New-York  cartierul  ge¬ 
neral.  Secretarul  general  al  Conciliului  a  vizitat  anul 
trecut  Ţara  noastră  şi  a  publicat  o  dare  de  seamă 
obiectivă  despre  cele  experiate  în  călătoria  sa  prin 
România.  I-am  făcut  o  vizită  şi  astă  toamnă,  iar 
1a  plecarea  spre  casă,  ma  avizat  că  membrii  Con¬ 
ciliului  federal  doresc  să  iau  parte  la  o  masă  co¬ 
mună  la  Clubul  Aldine,  în  31  Maiu  a.  c.  Cu  acel 
prilej  sau  întrunit  acolo  peste  30  de  persoane  ofi¬ 
ciale,  dignitari  bisericeşti  şi  profesori  de  teologie. 

La  banchet,  secretarul  general  Dr.  Macfarland 
a  vorbit  despre  referinţele  religioase  din  Ţara  noa¬ 
stră,  despre  semnificaţia  participării  delegaţilor  Bi¬ 
sericii  noastre  la  Congresele  mondiale  religioase. 
Trecând  apoi  la  misiunea  mea  în  America  şi-a  ex¬ 
primat  nădejdea  că  factorii  competenţi  din  Patrie 
se  vor  îngriji  de  aici  înainte  ca  organizarea  biseri¬ 
cească  să  fie  accelerată,  să  avem  şcoli  pentru  edu¬ 
caţia  religioasă  a  elevilor  de  şcoală  şi  a  celor  adulţi, 
cari  în  lipsa  acestora  sporesc  contingentul  cetăţenilor 
indezirabili  ai  Americii.  Ei  să  fie  consideraţi,  ca  fiul 
plecat  din  sinul  familiei,  de  care  părinţii  sunt  datori 
să  se  îngrijească  mai  mult  decât  de  ceice  trăesc  în 
casa  lor. 

A  vorbit  şi  Prof.  Dr.  Emhardt,  spunând  că 
pentru  întâia  oară  Biserica  românească  a  trimis  un 
delegat  oficial  să  ia  contact  cu  reprezentanţii  cul¬ 
telor  din  America.  Aşteaptă  că  cel  dintâi  stat  or¬ 
todox  din  Europa  să  aibă  în  America  şi  biserica 
cea  mai  bine  organizată. 

Pe  urmă  am  luat  cuvântul  şi  am  arătat  rostul 
misiunii  mele.  Credincioşii  noştri  —  am  spus  —  îşi 
dau  seamă  că  trăesc  întro  ţară  cu  profunde  instincte 
religioase.  Pe  catolici  şi  pe  protestanţi  nu-i  cunoa¬ 
ştem  numai  din  America,  ci  din  istorie,  trăind  acasă 
alăturea  de  ei  şi  printre  noi  care  respectăm  şi  suntem 
toleranţi  faţă  de  orice  credinţă.  Biserica  noastră  să 
întemeează  pe  principiul  autorităţii  şi  pe  această 
cale  ajungem  în  posesiunea  experienţă  acumulate  a 
trecutului.  In  America  se  dă  întâietate  principiului 
libertăţii  şi  generaţia  tineră,  încântată  de  libertate 
e  ispitită  sa  abandoneze  autoritatea  şi  cu  docilitate 
naivă  se  lasă  robită  de  teorii  moderne. 

Când  însă  vom  complecta  organizarea  biseri¬ 
cească,  vor  ajunge  şi  coloniştii  noştri  în  condiţii  nor¬ 
male  de  progres.  In  această  patrie  ai  noştri  —  o 
infimă  minoritate  reprezintă  o  tradiţie  venerabilă 
vrednică  de  respectul  majorităţilor  religioase.  In 
loc  să  tindeţi  aici  în  America  spre  uniformitatea 

viefii  religioase,  e  preferabil  să  aveţi  unitate  în  va¬ 
rietate.  In  Ţara  noastră  suntem  în  majoritate.  Nu  înţe¬ 
legem  ca  din  faptul  majorităţii  noastre  acasă  să 
avem  privilegii  în  dauna  minorităţilor.  Regimul  pri¬ 
vilegiilor  a  încetat  de  când  a  luat  fiinţă  România 
Întregită.  La  Conciliul  Federal  au  intrat  adeseori 
reclamaţiuni  în  contra  Ţării  noastre.  Dar  o  ţară  şi 
un  neam,  în  care  s’a  creat  un  cult  mistic  lui  Wilson 
şi  Lincoln  nu  sunt  capabile  de  nici  o  asuprire  ori 
injustiţie. 

Prea  multă  persecuţie  a  îndurat  neamul  nostru 
şi  am  văzut  cu  ochii  că  Dumnezeu  pedepseşte  ne¬ 
dreptatea,  de  aceea  credem  că  Dumnezeu  ne-a  în¬ 
credinţat  misiunea  de  a  întrona  libertatea  şi  drep¬ 
tatea  Lui  pe  pământul,  în  care  am  trăit  aievea  re¬ 
ligia  suferinţii. 

După  masă  am  fost  invitat  să  vizitez  birourile 
Conciliului  federal  şi  cum  sunt  organizate  acţiunile 
mondiale  ale  acestui  formidabil  areopag. 

Printre  relaţiile  cu  alte  culte  e  necesar  să 
cultivăm  în  special  legăturile  cu  toţi  credincioşii  con¬ 
fesiunilor  din  Patrie,  emigraţi  în  America. 

Relaţiile  cu  aceştia  vor  putea  calma  propa¬ 
ganda  ostilă,  ce  se  duce  în  contra  Ţării  noastre. 

* 

*  * 

Acest  raport  se  deosebeşte  de  raportul  general 
înaintat  Congresului  dela  Detroit  Acela  avea  în 
vedere  mai  ales  stări  de  sub  control  nemijlocit. 
Acesta  e  de  perspectivă,  unul  e  analitic  şi  altul 
sintetic. 

Raportul  general,  dimpreună  cu  desbaterile,  s’a 
tipărit  la  Detroit  într’o  broşură :  Congresul  bisericesc 
dela  Detroit  Mich.  1929. 

Din  cele  experiate  în  America  şi  descrise  aici 
se  desprind  următoarele: 

1.  Spre  a  preface  coloniile  de  peste  Ocean 
într’o  comunitate  reprezentativă  a  Bisericii  şi  a  Nea¬ 
mului,  o  reorganizare  fundamentală  e  imperativă. 

2.  Iniţiativa  masselor  a  dat  cele  50  biserici  ort- 
rom.  în  Statele  Unite  şi  Canada  şi  a  creat  o  orga¬ 
nizaţie  religioasă  şi  naţională  cu  calităţile  şi  defec¬ 
tele  iniţiativelor  populare.  Prin  această  organizaţie 
populară,  Biserica  nu  este  în  frontul  vieţii  şi  bise¬ 
ricile,  care  stau  îndărătul  frontului  sunt  lipsite  de 
prestigiu  şi  de  influinţă. 

3.  Cu  elementele  de  conducere  de  azi,  situaţia 
actuală  n’are  condiţii  de  progres. 

4.  Premenirea  Clerului  misionar  e  necesară  şi 
revocarea  preoţilor  necorăspunzători.  Recrutarea 
clerului  să  fie  severă  şi  instituirea  lor  să  fie  cu 
termin  de  3 — 5  ani.  Preoţii,  care  funcţionează  peste 
acest  termin  pierd  legăturile  cu  viaţa  bisericească 
din  Patrie.  Din  preoţii  misionari  din  America  se  pot 
recruta  preoţi  de  oraşe  şi  propagandişti,  cunoscători 
ai  metodelor  moderne  de  păstorire. 

5.  Pentru  salvarea  prestigiului  Ţării  şi  a  Bi¬ 
sericii,  să  se  trimită  în  America  un  episcop  misionar 
plătit  de  Stat  timp  de  zece  ani,  până  ce  Biserica 
de  peste  Ocean  îşi  va  crea  mijloace  proprii  de 
existenţă.  Un  episcop  misionar  destoinic  va  înde¬ 
plini  şi  un  rol  însemnat  diplomatic,  fiind  în  contact 
permanent  cu  cercurile  religioase  americane,  cu  in- 
fluinţă  hotărâtoare  asupra  opiniei  publice. 

6.  Şi  până  la  complectarea  organizării  biseri¬ 
ceşti,  credincioşii  să  fie  îndemnaţi:  să  respecteze 
legile  Ţării,  în  care  trăiesc  şi  obiceiurile  religioase 
de-acolo,  să  facă  zilnic  dovada  respectului  legilor, 
să  nu  se  amestece  în  chestiile  politicei  interne  nici 
să  facă  desbinări  între  colonişti  ci  să  păstreze  sub 
egida  Bisericii  cea  mai  deplină  solidaritate,  să  dea 
reprezentanţilor  noştri  diplomatici  respectul  cuvenit 
şi  să  se  orienteze  după  îndrumările  lor  apărând 
împreună  Ţara,  Biserica  şi  buna  lor  reputaţie  şi  să 
stea  într  ajutor  tuturor  Românilor,  ajunşi  în  lipsuri 
şi  năcaz. 

Sibiu,  20  Iulie  1929. 


Tr.  Scorobeţ. 

Creştinismul  şi  aspiraţiile  lumii  moderne. 

IU.  [Sfârşit). 

Chestiune  înfricoşată,  pusă  pentruca  să  tulbure  op¬ 
timismul  superficial  al  unui  mare  număr  dintre  aceia  cari 
se  numesc  creştini,  optimism  făţarnic,  în  locul  căruia, 
cât  mă  priveşte  pe  mine,  prefer  neliniştea  unui  Andr6 
Gide,  chestiune  care  ni  se  ofere  ca  singura  noastră 
mântuire. 

Credincioşii  să  ia  la  cunoştinţă  responsabilităţile 
lor.  Duşmanii  creştinismului  nu  sunt  tăgăduitorii,  ci  sunt 
aceia  care,  proclamând  adevărul,  îl  trădează  totuş  în 
viaţa  lor. 

Dar  să  nu  ne  mărginim  numai  la  a  reaminti  lumii 
moderne  ceeace  a  făcut  creştinismul  în  trecut.  Sunt  în 
jurul  nostru  oameni  care  poartă  în  ei,  fără  ca  să  ne 
îndoim,  stofă  de  adevăraţi  creştini,  şi  din  care  facem 
anticreştini  prin  faptul  că  nu  înţelegem  problemele  care-î 
frământă. 

Acestor  oameni  noi  trebue  să  le  arătăm  minunile 
pe  cari  le  săvârşeşte  creştinismul  astăzi  şi  să  le  dăm 
dovezi  vii  despre  adevărul  mântuitor. 

Fără  îndoială  noi  trebue  să  fim  în  stare  să  le  pre¬ 
zentăm  o  apologetică;  noi  trebue  să  facem  aşa  ca  ade¬ 
vărul  creştinismului  să  fie  oferit  oricărui  om  ce  cugetă 
şi  reflectează;  dar  această  apologetică,  oricât  de  nece¬ 
sară  ar  fi  ea,  va  rămânea  pururea  ineficace  dacă,  cre¬ 
ştinii  nu  i-ar  servi  de  argumente  vii. 

Mai  întâi  creştinii  care  cred  în  Dumnezeu  trebue 
să  arete  acelora  care  ii  înconjoară,  că  oricine  crede  în 
Dumnezeul  lui  Isus  Hristos  nu  mai  are  alţi  Dumnezei 
în  faţa  sa.  Orice  idololatrie  să  fie  exilată  din  viaţa  lor! 
Ei  să  fie  creştini  care,  în  loc  de  a  da  impresia  unei 
vieţi  înguste,  mărginite,  să  facă  să-i  răspândească  în 
lume  frumuseţea  unei  vieţi  care  nu  încetează  de  a  creşte 
în  comuniunea  lui  Dumnezeu,  creştini  care  nu  identifică 
cauza  dreptăţii  sociale  cu  interesele  lor  particulare;  cre¬ 
ştini  care  ştiu  să  se  libereze  de  prejudecăţile  mediului 

lor  şi  se  străduesc  să  înţeleagă  că,  prea  adeseori,  înapoia 
ideilor  care  îi  uimesc  şi-i  scandalizează,  înapoia  violen¬ 
ţelor  care-i  uimesc,  poatecă  există  suferinţe  de  care 
creştinii  trebue  să  se  ocupe  pentru  a  le  vindeca;  cre¬ 
ştinii  care  au  triumfat  asupra  avariţiei  lor  şi  asupra  ste¬ 
rilităţii  initnei  lor  şi  care  in  adversarul  politic  sau  chiar 
în  duşmanul  poporului  lor,  văd  pe  omul  pe  care  Dum¬ 
nezeu  l-a  îmboldit  la  viaţă,  pe  omul  pe  care  Dumnezeu 
îl  iubeşte,  pe  omul  pe  care  Dumnezeu  întru  atâta  l-a 
iubit,  încât  pentru  el  cât  şi  pentru  alţii  l-a  dat  pe  pro¬ 
priul  său  Fiu. 

Iar  în  al  doilea  rând  vin  Bisericile!  Bisericile  care 
deasemenea  nu  se  mai  consideră  ca  centre  de  drepturi, 
ci  ca  centre  de  datorii  şi  de  responsabilităţi;  Bisericile 
care  renunţă  la  absolutismul  gândirii,  care  n’au  frică 
nici  de  ştiinţă,  nici  de  adevăr;  Bisericile  care  fără  în¬ 
doială  nu  se  ţin  orbeşte  de  nu  ştiu  care  noutate  filo¬ 
sofică  sau  socială,  ci  care  ştiu  să  le  vorbească  oame¬ 
nilor  din  timpul  lor  limba  timpului  lor,  fără  a  împuţina 
cerinţele  sfinte  pe  care  Evanghelia  lui  Isus  Hristos  le 
prezintă  omului,  fără  a  ascunde  lumii  moderne  renunţarea 
de  sine  pe  care  o  implică  concepţia  creştină  a  vieţii. 

Oare  vom  zice,  că  Bisericile  trebue  să  se  arunce 
în  luptele  politice?  Nicidecum :  ceea  ce  se  petrece  astăzi 
în  Franţa  catolică  dovedeşte  cu  prisosinţă,  că  atunci  când 
Biserica  se  lasă  copleşită  de  ambiţii  temporale  şi  se 
amestecă  în  conflictele  politice,  uitându-şi  de  sare  na  sa 
spirituală,  riscă  să  tulbure  profund  sufletele  şi  îşi  pierde 
adevăratul  său  caracter,  care  este  de  a  fi,  înainte  de 
orice  şi  oricând,  şcoala  oamenilor  solidari.  Bisericilor 
le  revine  rolul  de  a  determina  pe  oamenii  care  găsesc 
în  ele  focarul  vieţii  lor  spirituale  să  devină,  în  vif?ţa  lor 
profesională,  lucrători  ai  tuturor  solidarîtăţilor  voite  de 
Dumnezeu  şi  profeţii  unei  dreptăţi  mai  bune  şi  ai  ce¬ 
tăţii  frăţeşti.  Bisericilor  le  revine  rolul  de  a  arăta  lumii 
moderne,  care  moare  de  egoismul  său  şi  de  vrăjmăşiile 
sale,  realitatea  frăţiei  omeneşti,  nu  vorbind  despre  aceasta, 
ci  trăindu-o. 

Fraţii  mei,  să  fim  credincioşi  şi  să  edificăm  cu 
inimile  noastre,  cu  iubirea  noastră,  cu  sacrificiile  noastre 

astfel  de  Biserici  de  care  am  vorbit  şi  în  chipul  acesta 
vom  fi  făcut  destul  pentru  a  dovedi  lumii  moderne  cât 
şi  omului  modern,  că  creştinismul  păstrează  valoarea 
adevărului,  a  mântuirii  şi  a  vieţii  şi  că  înzadar  caută 
lumea  modernă  şi  omul  modern  alte  drumuri. 

Vouă,  fraţii  mei  necredincioşi,  care  vă  găsiţi  în 
această  adunare,  doresc  să  vă  adresez  ultimele  mele 
cuvinte.  Pentru  a  înlătura  problema  valorii  voastre  şi 
problema  destinului  vostru,  pentru  a  amâna  mereu  pe 
mai  târziu  examenul  acesteia,  voi  invocaţi,  o  ştiu  prea 
bine,  pretexte  diferite :  inconsecvenţele  creştinilor,  spiritul 
de  conservatism  sau  de  dominare  al  Bisericilor  şi,  peste 
tot,  voi  pretextaţi,  că  înaintea  spiritului  vostru  multe 
chestiuni,  pe  care  încă  trebue  să  le  examinaţi  şi  să  le 
rezolvaţi,  rămân  în  suspensie. 

Permiteţi-mi  să  vă  prezint  o  ultimă  observaţie: 
aşteptând  să  vă  hotărîţi  contra  sau  pentru  soluţia  cre¬ 
ştină  a  problemei  destinului,  pentruca  să  găsiţi  un  răs¬ 
puns  satisfăcător  la  toate  chestiunile  pe  care  le  sule- 
vează  examenul  său,  riscaţi  să  nu  vă  hotărîţi  niciodată. 
Şi  fără  îndoială  este  acesta  un  risc  care  multora  ne  face 
plăcere!  Cu  toate  acestea  gândiţi- vă  că  a  nu  te  hotărî, 
însemnează  a  alege.  Căci,  în  timp  ce  voi  voiţi  să  tră- 
gânaţi  un  răspuns,  trebue  să  trăiţi,  iar  a  trăi  însemnează 
într'un  oarecare  chip  a  alege. 

Trebue  să  alegeţi,  domnilor.  Aduceţi-vă  aminte  de 
cuvântul  lui  Charles  Louis— Philippe :  «Fii  om,  alege». 
Aduceţi-vă  aminte  de  cuvântul  lui  Alain  Fournier:  «Nu 
este  om  decât  acela  care  alege».  In  aceste  cuvinte  pare- 
mi-se  că  aud  un  ecou  îndepărtat  al  cuvintelor  pe  care 
după  Deuteronom,  Moise  le-a  adresat  poporului  său: 
«Pus-am  înaintea  ta,  viaţa  şi  moartea;  alege  viaţa». 

Dar  îmi  veţi  zice:  «A  alege  viaţa  nu  însemnează 
oare  a  alege  credinţa?  Credinţa!  Dar  nu  crede  cine 
vrea». 

Domnilor,  să  nu  credeţi  că  voinţa  voastră  n’are  a 
face  nimic  aici.  Fără  îndoială,  credinţa  este  un  dar,  însă 
acest  dar  caută  a  se  insera  în  voi;  chiar  în  momentul 
în  care  nu  aveţi  conştiinţă  de  e),  ea  este  la  obârşia  as- 

piraţiilor  voastre  cătră  o  mântuire;  ea  vă  previne  în  de¬ 
cursul  suferinţelor  şi  în  decursul  neliniştei  voastre.  Voi 
trebue  să  răspundeţi  printr’un  act  de  voinţă,  voi  trebue 
să  ştiţi  şi  să  spuneţi,  care  este  atitudinea  pe  care  aveţi 
să  o  luaţi  în  chip  liber  şi  moral  în  viaţă. 

A  crede  în  Hristos,  dupăce  ai  recunoscut  în  El  pe 
acela  care  ne  arată  sensul  vieţii  noastre  şi  ne  ajută  să 
rezolvim  problema  destinului  nostru,  însemnează  a  te 
îmbrăca  în  El  în  chip  conştient  şi  voluntar. 

Această  acţiune  interioară  şi  profundă,  constitue 
în  chip  esenţial  credinţa.  Fică  a  sentimentului  religios 
«credinţa  nu  devine  ceeace  trebue  să  fie,  decât  cu  con¬ 
diţia  că  devine  un  act  de  voinţă». 

Ah,  domnilor,  cel  puţin  dacă  vi  se  pare  încă  po¬ 
sibil  să  aderaţi,  prin  acest  demers  interior,  la  adevărul 
înviorător  al  lui  Hristos,  fiţi  dintre  aceia  cari  îl  cerce¬ 
tează,  nu  dintre  aceia  cari  îl  cercetează  cu  intenţia  as¬ 
cunsă  de  a  nud  găsi  nici  odată;  fiţi  după  cuvântul  fe¬ 
ricitului  Augustin,  dintre  aceia  cari  îl  cercetează  «cum 
îl  cercetează  aceia  cari  voiesc  să-L  găsească». 

A-L  căuta  astfel,  însemnează  a  nu  pierde  nici  timpul, 
nici  energia  zadarnic.  Nimic  nu  poate  să  înlocuiască 
această  căutare  care  secundează  în  noi  graţia,  căci  sin¬ 
gură  ea  ne  face  să  apucăm  pe  calea  care  duce  la  plină 
lumină  şi  numai  prin  ea  putem  să  descoperim  atâta 
adevăr,  cât  ne  trebue  pentru  a  nu  mai  fi  în  întunerec 
şi  «pentru  a  furniza  un  punct  de  aplicare  la  invizibila 
eficacitate  â  acţiunii  mântuitoare». 

Cu  câtă  ardoare  doresc,  la  sfârşitul  acestni  studiu, 
să  putem  să  ne  împărtăşim  cu  toţii  cândva  din  acea 
viziune  a  vieţii  pe  care  ne-o  dă  marele  gânditor  pe 
care  l-am  citat  şi  mai  înainte,  Părintele  Laberthon- 
niere:  «Pentru  a  trăi,  noi  nu  ne  mai  mulţumim  cu  nor 
înşi  ne,  iar  trecutul,  chiar  dacă  ne-a  dat  totul,  nu  ne 
mai  este  suficient.  Noi  suntem  fecondaţi,  constituiţi  chiar 
prin  ceeace  el  ne  aduce;  fecondaţi  şi  constituiţi  prin 
ceeace  pune  Dumnezeu  în  noi ;  dar  aceasta  nu  valorează 
pentru  noi,  şi  prin  noi  pentru  alţii,  decât  dacă  noi  îl 
valorificăm  în  chip  personal.  Un  val  de  viaţă  care  îşi 

are  izvorul  său  în  eternitate  vine  să  pătrundă  în  inima 
noastră;  dar  în  loc  de  a-1  opri  la  noi  sau  jn  loc  de  a-1 
lăsa  să  treacă,  ar  trebui  să  ne  aruncăm  pătimaş  în  el 
pentru  a-1  mări,  pentru  a-1  face  mai  răpitor  şi  pentru  a 
întoarce  cu  el  ia  eternitate». 

O,  Dumnezeul  meu,  Dumnezeul  credincioşilor  şi 
al  ignoranţilor,  Dumnezeule,  pe  care  unii  au  învăţat 
prin  Hristos  să  te  numească  Tatăl  nostru,  Dumnezeule, 
care-i  cercetezi  pe  toţi  pe  toate  drumurile  vieţii  pentru 
a  Ie  descoperi  iubirea  Ta,  Dumnezeul  omului,  care 
vreai  ca  omul  să  devină  fiul  tău.  Dumnezeul  umanităţii, 
care  vrei  ca  umanitatea  să  devină  o  familie  de  fraţi; 
o,  Dumnezeul  meu,  inspiră  creştinilor  cari  sunt  în 
această  adunare  o  conştiinţă  mai  profundă  a  responsa¬ 
bilităţilor  lor  cu  privire  la  lume  şi  inclină  dorinţele,  ne¬ 
liniştea,  strâmtorarea  fraţilor  şi  a  surorilor  cari  nu  cu¬ 
nosc  bucuria  de  a  te  iubi  şi  de  a  te  servi,  câtră  Acela 
care  singur  poate  să  le  aducă  un  răspuns  sau  o  mân¬ 
tuire,  pentrucă  singur  el  poate  să  spună  tuturor  oame¬ 
nilor:  Eu  sunt  calea,  adevărul  şi  viaţa. 

_  _  Trad.  de  Oct.  Dragoş. 


MIŞCAREA  LITERARA. 


Istoria  Românilor  pentru  clasa  VII-a  secundară,  de 
Dr.  /.  Lupaş,  prof.  univ,  membru  al  Academiei  române. 
Ediţia  V.  Bucureşti,  „Socec"  1929,  pagini  343.  Preţul 
Lei  114. 

Faptul,  că  manualul  de  Istoria  Românilor  pentru  ci. 
VII,  al  eruditului  preot  şi  profesor  universitar  Dr.  loan 
Lupaş  a  ajuns  la  a  V-a  ediţie  este  cea  mai  elocventă  dovadă 
a  binecuvântatei  activităţi  ştienţifice  şi  pedagogice  pe  care 
o  desfăşoară  autorul. 

Intradevăr  manualele  părintelui  I.  Lupaş  sunt  lipsite 
de  metehnele  cari  fac,  adeseori,  din  cărţile  de  şcoală  ade¬ 
vărate  sperietori,  sau  pietre  de  poticneală  pentru  elevi. 
In  schimb  ele  au  toate  acele  indispensabile  însuşiri,  cari 
fac  dintr’o  carte  de  şcoală  un  îndrumător  înţelept  şi  un 
prietin  nedespărţit  al  tinerelor  vlăstare. 

Să  mai  enumărăm  aceste  însuşiri  pe  cari  le  întruneşte 
integral  manualul  de  Istoria  Românilor?  Vorbind  despre 
un  autor  consacrat,  lucrul  este  aproape  de  prisos 

Subliniem  totuşi,  cu  riscul  de  a  ne  contrazice,  rolul' 
precumpănitor  pe  care-1  recunoaşte  autorul  —  şi  cu  toatăc 
dreptatea  —  bisericii  noastre  în  istoria  neamului.  Dease- 
menea  nu  a  fost  în  istoria  noastră  nici  o  mişcare  cultu¬ 
rală  sau  socială,  pe  care  autorul  să  nu  o  taie  la  răboj  cu 
atenţia  cuvenită. 

Cu  un  cuvânt,  toată  istoria  neamului  românesc  e  zi¬ 
dită  în  acest  manual  de  aşa  fel,  ca  „din  cele  trecute  vremi” 
elevii  „să  cunoască  cele  viitoare”. 

Expunerea  limpede  şi  vioae  face  cartea  accesibilă  şi-, 
plăcută  pentru  orcine-i  va  ispiti  paginile  educative. 

* 

Omenirea  îh  faţa  Crucii,  gânduride  săptămâna  mare., 
de  Arhim.  Policarp  Moruşca  (Bibi.  „Gânduri  creştineşti" 
Nr.  4J  Ed.  sf.  Măn.  H.  B  o  drog,  1929.  Pagini  47.  Lei  6. 

Paralei  cu  activitatea  misionară  orală  pe  care- o  des¬ 
făşoară  cu  atâta  osârdie  L  P.  C.  Sa  Arhim.  Policarp  Mo¬ 
ruşca  prin  diferitele  centre  ale  eparhiei  Aradului  şi  prin 
pelerinajele  pe  cari  le  organizează  an  de  an  la  Mănă¬ 
stirea  Bodrogului,  al  cărei  stareţ  este,  I.  P.  C.  Sa  găseşte 
timp  şi  pentru  a  propovedui  cuvântul  lui  Dumnezeu  prin 
scris. 

Broşura  „Omenirea  în  faţa  Crucii"  cuprinde  expu¬ 
nerea  limpede  si  emoţionantă  a  Patimilor  Mântuitorului,, 
cu  toate  gândurile  şi  simţămintele  pe  cari  i  Ie  sugerează 
această  înfricoşată  istorie  unui  credincios  adevărat.  Ea 
este  rodul  unei  profunde  meditaţii  asupra  Drumului  Crucii 
pe  care  sufleteşte  trebue  să-l  facă  fiecare  creştin,  cel 
puţin  în  săptămâna  cea  mare,  pentru  a  se  învrednici  de 
darurile  nemăsurate  ale  jertfei  Mântuitorului.  E  de  prisos 
să  mai  spunem,  că  broşura  este  vrednică  de  o  cat  mai. 
largă  popularizare. 

Zugravii  bisericilor  române,  de  Ştefan  Meteş,  membru: 
coresp.  al  Academiei  române.  „Progresul",  Cluj,  1929,. 
Pag.  168,  cu  48  de  planşe. 

Iată  un  gând  fericit:  de  a  scoate  la  lumină  numele  şi 
strădania  celorce  s’au  îndeletnicit  cu  împodobirea  picto- 
ricească  a  sfintelor  noastre  biserici.  A  făcut-o  părintele  Şt. 
Meteş,  cu  hărnicia  şi  iscusinţa  unui  istoric  consacrat. 

Lucrarea  părintelui  Meteş  surprinde,  înainte  de  toate,, 
prin  bogăţia  de  informaţie.  Ea  a  costat  pe  autor,  debunâ  seamă, 
timp  şi  osteneală.  Fiindcă  Sf.  Sa  nu  face  numai  istoricul 
zugravilor  bisericeşti  dintr'o  provincie  sau  dintr’o  epocă,, 
ci  cercetările  Sf.  Sale  se  întind  asupra  tuturor  provinciilor- 
româneşti  şi  îmbrăţişează  tot  timpul  dela  veacul  XIV  pânăi 
la  al  XIX. 

Nu  interesul  estetic  l-a  determinat  pe  părintele  Meteş 
să-şi  zidească  preţioasa  sa  carte.  Ci  în  primul  rând  inte¬ 
resul  istoric  şi  educativ.  De  aceea,  aprecierile  autorului 
cu  privire  la  importanţa  estetică  a  zugrăvelilor  noastre  bi¬ 
sericeşti  sunt  rare  şi  făcute  doar  în  treacăt.  Cu  atât  mai 
bucuros  şi  mai  des  ne  dă  el  în  schimb  frânturi  din  cores¬ 
pondenţele  ce  le-au  purtat  între  olaltă  voevozii,  mitropo- 
liţii.  boierii,  preoţii,  zugravii  cucernici,  cu  strădaniile  că¬ 
rora  au  fost  împodobite  atâtea  sfinte  lăcaşuri  ridicate  spre 
slava  lui  Dumnezeu. 

Din  expunerile,  pe  cât  de  limpezi  pe  atât  de  docu¬ 
mentate,  ale  părintelui  Şt.  Meteş,  se  desprinde  concluzia, 
că  zugravii  bisericilor  româneşti  n’au  fost  simpli  profesio- 
nalişti,  ci  opera  lor  —  adeseori  aşa  de  modestă  —  a  iz¬ 
vorât  din  credinţă  curată  şi  din  dragoste  faţă  de .  buna 
podoabă  a  casei  lui  Dumnezeu.  E  o  minunată  lecţie  pentru 

{lictorii  bisericeşti  de  astăzi  şi  pentru  cei  ce  sunt  avizaţi 
a  lucrul  lor.  Pentru  care  pricină  recomandăm  lucrarea 
părintelui  Meteş  cu  toată  căldura  —  şi  unora  şi  altora  de 
o  potrivă. 


loachim  Crăciun  Contributions  Roumaines  ă  Phisto- 
riographie  general.  Etude  de  bibliographie.  „Cartea  Ro¬ 
mânească",  Cluj.  1927.  Pag.  45. 

—  Bibliografia  la  Români.  „Cartea  Românească”. 
Bucureşti  1928.  Pag.  38. 

—  Inscripţii  dela  Mănăstirea  Neamţului.  „Cartea  Ro¬ 
mânească”.  Bucureşti  1928.  Pag.  6. 

—  Istoriografia  română  în  1925  şi  1926.  Reper¬ 
toriu  bibliografic.  „Cartea  Românească",  Bucureşti.  1928. 
Pag.  217.  " 

De  bună  seamă  foarte  puţini  oameni  îşi  dau  seama 
de  timpul  pe  care  istoricii  noştri  de  valoare,  ori  chiar  di¬ 
letanţii  iscusiţi  în  această  materie  sunt  siliţi  să-l  cheltuiască 
pentru  adunarea  izvoarelor  bibliografice  atât  de  necesare 
Ia  alcătuirea  marilor  sinteze  istorice.  Dl  I.  Crăciun  este 
unul  dintre  harnicii  tineri,  cari  s'au  gândit  la  acest  lucru 
şi  s’au  hotărât  să-şi  dea  contribuţia  la  înlesnirea  acestei 
situaţii.  Dsa  şi-a  făcut  —  se  pare  —  o  problemă  a  tine- 
reţei  sale  din  grija  şi  hărnicia  pe  care  şi-o  impune  în  adu¬ 
narea,  sistematizarea  şi  publicarea  informaţiilor  bibliogra¬ 
fice,  cu  privire  la  istoriografia  românească. 

Cele  patru  broşuri  din  fruntea  acestor  rânduri  servesc 
acelaş  scop  nobil:  de  a  pune  la  îndemâna  cercetătorului 
istoric  o  comoară  de  informaţii  bibliografice.  Iată  motivul 
pentru  care  le  tăiem  la  răboj,  cu  laudele  cuvenite  unor 
asemenea  bune  strădanii.  Proî. N-  Colan- 

*  *%> 

Viaţa  şi  activitatea  patriarhului  Dosofteiu  al  Ieru¬ 
salimului’  şi  legăturile  lui  cu  Ţările-Româneşti,  de  Du¬ 
mitru  Stăniloae,  doctor  în  Teologie,  Cernăuţi  1929,  preţul 
60  Lei. 

Este  ştiut  că  patriarhul  Dosofteiu  al  Ierusalimului  a 
avut  strânse  relaţii  cu  Ţările-Româneşti,  cari  pe  timpul  lui 
deveniră  căminul  şi  sprijinul  material  al  culturii  greceşti 
şi  al  tuturor  manisfestărilor  mai  de  seamă  ale  bisericii 
ortodoxe. 

Natura  acestor  relaţii  şi  efectele  lor  sunt  indicate  de 
capitolele  lucrării: 

L  Tinereţa  Iui  Dosofteiu, 

II.  Prima  călătorie  a  lui  Dosofteiu  ca  patriarh, 

III.  Sinodul  din  Ierusalim, 

IV.  Călătoria  după  Sinodul  din  Ierusalim, 

V.  Tipografia  grecească  dela  Iaşi, 

VI.  Relaţiile  patriarhului  Dosofteiu  cu  Şerban-Vodă, 

VIL  Şcoalele  greceşti  din  Iaşi  şi  Bucureşti, 

VIII.  Tipografia  grecească  din  Bucureşti,  Snagov 
Râmnic.  Relaţiile  lui  Dosofteiu  cu  Constantin  Brâncoveanu. 

O  mare  parte  din  cuprinsul  lucrării  este  dedicat  dis¬ 
cuţiilor  de  natură  dogmatică  ce-au  decurs  din  primirea 
terminului  „metusiosis”  în  mărturisirea  lui  Dosofteiu  dela 
1672.  Aceste  discuţii  au  fost  purtate  îndeosbi  pe  pământul 
românesc  angajând  şi  interesul,  poate  nu  totdeauna  dog¬ 
matic,  al  curţii  domneşti. 

Lucrarea  dlui  Dr.  D.  Stăniloae,  profesor  la  Academia 
„Andreiană",  are  meritul  astfel  de- a  trata  un  capitol  de 
istorie  bisericească  naţională,  nu  din  punctul  de  vedere 
aşa  de  obişnuit,  care  pune  ca  centru  ai  preocupării  influinţa 
intereselor  politice  asupra  „mişcării  în  ierarhie”,  ci  dă 
atenţiunea  de  frunte  vieţii  interne  a  Bisericii,  în  manife¬ 
stările  ei* de  natură  spirituală. 

* 

„Istoria  crpaţiunii  în  lumina  cercetărilor  ştienţifice" 

de  Dr.  G.  L  Muntean,  profesor  la  Academia  Teologică 
ort.  rom.  din  Cluj,  Cluj  1929,  pag.  168  cu  două  tabele, 
preţul  65  Lei.  Sub  titlul  de  mai  sus  profesorul  0.  Muntean 
se  ocupă  de  chestiuni  cari  privesc  un  important  tratat  de 
„istorie  străveche”.  Biblia  ne  dă  în  primele  ei  pagini,  într’o 
expunere  clară  şi  concretă,  informaţiuni  sumare  asupra 
creării  lumii.  Această  expunere,  în  care  lumea  e  prezentată 
ca  fiind  creată  în  decurs  de  6  zile,  e  cunoscută  în  cercul 
învăţaţilor  sub  numele  de  „Hexaimeron".  Obiectul  stu¬ 
diului  amintit  este  HexaimeronuL  Intr’un  volum  de  168  pag. 
autorul  îşi  grupează  materialul  în  următoarele  capitole: 

L  Tratatul  biblic  despre  creaţiune, 

IL  Unde  avem  să  căutăm  originea  Hexaimeronului? 

IIL  Autorul  Hexaimeronului  sa  inspirat  din  revelaţia 
divină ... 

IV.  Hexaimeronul  şi  celelalte  tratate  biblice  despre 
creaţiune. 

V.  Hexaimeronul  şi  ştiinţele  naturale: 

1.  Biblia  şi  Cosmogonia, 

2.  Biblia  şi  geogonia, 

3.  Biblia  şi  paleontologia, 

4.  Biblia  şi  astronomia. 

5.  Originea  veţii  pe  pământ. 

VI.  Teoriile  privitoare  la  interpretarea  Hexaimero- 
nului: 

1.  Teoria  diluvială, 

2.  Teoria  restituţiunii, 

3.  Teoria  Concordanţei, 

4.  Interperiodismul, 

5.  Idealismul, 

6.  Concordismul  ideal, 

7.  Teoria  viziunii, 

8.  Alegorismul, 

9.  Liturgismul, 

10.  Teoria  ideal  liturgică, 

11.  Profetismul, 

12.  Poetismul, 

13.  Interpretarea  teologică-estetică, 

14.  Interpretarea  popular  didactică, 

15.  Interpretarea  mitică... 

Cum  am  putea  să  interpretăm  tratatul  biblic  despre 
creaţiune  ? 

Se  constată  că  „despre  o  contradicţie  între  tratatul 
biblic  despre  creaţiune  şi  ştiinţă  nu  poate  fi  vorba.  Am¬ 
bele  se  întregesc.  Ştiinţa  are  deschisă  înainte  cartea  firii. 
Poate  ceti  atâtea  lucruri  pe  cari  autorul  biblic  le-a  spus 
numai  fragmentar.  Iar  acolo  unde  ştiinţa  nu  mai  poate 
străbate,  în  lumea  empirică,  intervine  Biblia". 

Dintre  multele  teorii  emise  privitor  la  interpretarea 
Hexaimeronului,  autorul  aderă  la  concordism,  de  unde  nu 
rezultă  că  alte  interpretări  ar  fi  excluse. 

Biserica  noastră  o  admis  interpretarea  istoric  literală, 
deşi  ea  nu  forţează  să  interpretăm  literă  de  literă  circum¬ 
stanţele  Hexaimeronului.  —  Cititorii  doritori  de-a  fi  lămuriţi 
asupra  acestor  chestiuni  află  mult  material  în  cartea  dlui 
Prof.  G.  Muntean. 

* 

Einleitung  in  das  alte  Testament,  de  /.  Goettsberger „ 
Freiburg.  192a  Profesorul  dela  Universitatea  din  Miincnen 
Goettsberger,  îşi  publică  sub  titlul  de  mai  sus,  cursurile- 
sale  universitare  ţinute  asupra  Vechiului  Testament.  In 
studiul  pe  care-1  împarte  în  3  capitole,  examinează  în  mod 
succesiv  fiecare  carte  a  Vechiului  Testament  aparte,  face 
apoi  istoria  canonului  şi  cea  a  textelor.  Reţinem  din  pu¬ 
blicaţia  aceasta  următoarele  contribuţii  la  lămurirea  tex¬ 
tului  sacru: 

Nu  se  poate  constata  o  dependenţă  a  cărţii  lob  de 
texte  babiloniene  sau  ecjhiptene ;  în  contra  criticilor,  cari 
împart  cartea  profetului  Isaia  între  un  proto-  deutero-  şi 
trito-Isaia,  Goettsberger  afirmă,  că  profeţiile  cuprinse  îa 
carte  sunt  [cu  foarte  puţine  excepţii)  de  provenienţă  fsa- 
ia-nă;  textul  cărţii  lui  Ieremia  este  mai  redus  în  LXX  decât 
în  Biblia  ebraică,  ceeace  se  explică  prin  faptul  că  manu¬ 
scrisele  din  Eghipet  (unde  sa  făcut  traducerea  LXX)  n'au 
cuprins  adausurile  ulterioare  la  cartea  profetului  etc. 

Goettsberger  nu  aderă  uşor  Ia  teorii,  ci  el  se  bazează, 
în  expunerea  sa  pe  o  examinare  minuţioasă  şi  pe  o  critică 
severă.  Tocmai  în  această  constă  meritul  lui  ştiinţific. 

_  Prof  N.  Neaga.. 


CRONICĂ. 

EXTERNĂ 

f  Patriarhul  Ecumenic  I.  Pr.  Sf.  Sa,  Vasile  III,  Patriarhul 
Constantinopolei,  a  încetat  din  vieaţă  ,1a  30  Sept.  Era  un  vlăstar 
al  ilustrei  familii  Georgiades,  vestită  pe  vremea  Comnenilor. 
Patriarhul  Vasilie  s’a  născut  în  Scutari  la  1848.  A  studiat  la 
Constantinopole  şi  Atena.  întâi  a  fost  profesor  la  seminarul 
din  Halkis.  La  această  şcoală  s’au  perindat  profesori  vestiţi, 
printre  cari  se  numără  şi  Bryennius,  Mitropolitul  Nicomediei. 
descoperitorul  Didahiei.  După  şapte  ani  de  profesură  a  plecat 
în  străinătate  la  Bonn  şi  Berlin  îndeletnicindu-se  cu  studii  de 
filozofie.  In  Anglia  a  studiat  istoria  şi  aşezămintele  Bisericii 
anglicane.  După  ce  s’a  întors  din  străinătate  a  organizat  şcoala 
patriarhală  din  Fanar.  La  1887  a  fost  consacrat  Mitropolit  de 
Anchialos  şi  la  doi  ani  de  zile  a  devenit  membru  ai  Sfântului 
Sinod. 

In  anul  1894  a  reprezintat  Patriarhatul  la  încoronarea  ţa¬ 
rului  Nicolae  II  în  Moscova.  In  anul  1910  a  trecut  la  Mitropolia 
din  Nicea  până  la  25  Iulie  1925,  când  a  fost  ales  Patriarh 
ecumenic. 

In  toate  locurile  pe  care  le-a  deţinut,  a  lăsat  urme  de 
Ierarh  harnic.  In  Nicea  a  restaurat  biserica  Koimesis,  în  care.- 

s’a  ţinut  sinodul  ecumenic  ultim.  A  trăit  zile  grele  pe  timpul 
masacrelor  turceşti  în  contra  populaţiei  creştine. 

In  timpul  ocupaţiei  Constantinopolei  prin  aliaţi,  neînţele¬ 
gerile  iscate  între  Puteri  au  dat  răgaz  Turcilor  să  se  reorga¬ 
nizeze.  Când  Aliaţii  la  1923  au  evacuat  Constantinopolul,  steaua 
Grecilor  s’a  întunecat.  Un  singur  om  providenţial  -a  salvat  situaţia 
desperată:  Mitropolitul  Vasile,  ridicat  pe  scaunul  patriarhal. 
Turcii  aveau  respect  de  el.  Provedinţa  1-a  plasat  într’o  epocă 
apocaliptică.  Din  fire  eră  conservativ,  dar  era  convins  că  o 
renaştere  în  sânul  ortodoxiei  va  veni  şi  aceasta  începea  cu 
jertfa  martirilor  în  Asia. 

Astfel  de  jertfe  nu  pot  fi  zadarnice.  Patriarhul  Vasile  unia 
în  sufletul  său  durerea  pentru  creştinii  prigoniţi  de  Turci  şi  bu¬ 
curia  pentru  întărirea  ortodoxiei  în  Ţara  noastră  şi  în  Polonia, 
înfiinţarea  Patriarhatului  român  şi  autocefalia  bisericii  ort.  polo¬ 
neze  sânt  evenimente  istorice  în  epoca  păstoririi  sale.  In  Londra 
Exarhul  şi  Reprezentantul  său  întreţine  legături  cu  toate  cu¬ 
rentele  de  unire  ale  Bisericii  creştine. 

Biserica  anglicană  a  apreciat  meritele  defunctului  Patriarh 
pe  terenul  restabilirii  ecumeniciţăţii.  Prin  concursul  moral  sta¬ 
tornic  al  acestui  ilustru  Ierarh  curentul  ecumeniciţăţii  a  câştigat 
un  imbold  nepreţuit.  Martir  în  fruntea  martirilor,  a  renoit  gloria 

unui  tron.  („Tel.  Rom.“]  T.  S. 

* 

INTERNĂ 

Congresul  Misionarilor  ortodocşi  din  întreaga  ţară  s’a 
ţinut  anul  acesta  la  Chişinău  în  zilele  de  6 — 8  Oct.  Mitropolia 
Basarabiei,  cu  o  aşa  de  intensă  viaţă  bisericească,  i-a  dat  cadre 
deosebit  de  largi  şi  de  solemne.  Congresul  a  fost  prezidat  de 
I.  P.  S.  Mitropolit  Gurie.  A  fost  de  faţă  şi  P.  S.  Grigorie  al 
Aradului,  Iustinian  al  Cetăţii  Albe,  Dionisie,  vicarul  Mitropoliei 
Basarabene,  I.  P.  C.  Arhim.  Policarp  Moruşca,  mulţi  profesori 
universitari,  preoţi  misionari  delegaţi  din  toate  părţile  ţării  şi 
mult  public  din  localitate. 

Slujbele  religioase  s’au  desfăşurat  cu  o  impunătoare  mă¬ 
reţie,  aşa  cum  numai  în  Basarabia  se  poate  vedea.  Iar  partea 
didactic-misionară  a  congresului,  prin  problemele  puse  la  ordinea 
zilei  şi  prin  discuţiile  ce  au  stârnit  aceste  probleme,  deasemenea 
a  decurs  într’o  atmosferă  plină  de  interes  şi  de  dragoste. 

Iată  titlul  chestiunilor  misionare  desbătute: 

1.  Reflexiuni  asupra  stării  religioase  în  prezent,  a  popo¬ 
rului  român  (Referenţi :  Arhim.  I.  Scriban,  Bucureşti,  Pr.  I.  Dăr- 
vărescu,  misionarul  eparhiei  Râmnicului,  Pr.  P.  Savin,  misio¬ 
narul  eparhiei  Dunării  de  jos,  Pr.  P.  Godescu,  misionarul  eparhiei 
Argeşului,  Pr.  Petrescu-Zoiţa,  din  eparhia  Buzăului). 

2.  Pastoraţia  colectivă,  şi  individuală,  raportul  dintre  pa- 
storaţie  şi  misionarism.  (Referenţi:  Arhim.  P.  Moruşca,  stareţul 

sfintei  Mănăstiri  a  Bodrogului,  Pr.  Dr.  I.  Puiu,  misionarul  arhie¬ 
piscopiei  Bucovinei,  Pr.  Â.  Anghelescu,  misionarul  eparhiei  Bu¬ 
zăului,  Pr.  N.  Verbiţchi,  din  eparhia  Hotinului), 

3.  Metodele  de  propagandă  practicate  de  sectari.  Cum 
trebue  organizată  lupta  misionară  în  condiţiile  actuale.  (Refe¬ 
renţi  Pr.  Gr.  Pişculescu,  decanul  facultăţii  de  teologie  din  Ghi- 
şinău,  Pr.  O.  Tarangul,  misionarul  arhidiecezei  Bucovinei,  Diac. 
Arghir  Vărnav,  misionarul  eparhiei  Constanţa,  Pr.  N.  Chirica, 
misionarul  arhiepiscopiei  de  Iaşi,  Pr.  St.  Popescu,  misionarul  epar¬ 
hiei  Romanului,  Pr.  Ic.  V.  Spânu,  misionarul  eparhiei  Huşilor.) 

4.  Calităţile  interne  ale  misionarului  şi  mijloacele  de  in¬ 
tensificare  a  operei  misionare  a  clerului.  (Referenţi:  Pr.  D.  Po- 
pescu-Moşoaia,  prof.  la  facultatea  teologică  din  Chişinău,  Pr. 
St.  Lungu,  misionarul  eparhiei  Aradului,  prot.  M.  Mădan,  misio¬ 
narul  eparhiei  Cetăţii-albe). 

Congresul  a  hotărât,  între  altele,  ca  revistei  „Misionarul" 
să  i  se  dea  o  cât  mai  largă  răspândire  printre  preoţi. 

Dacă  nu  ni  s’ar  lua  în  nume  de  rău  am  întreba :  De  ce  nu 
se  trimite  această  revistă  şi  tuturor  periodicelor  bisericeşti  — 
Ca  schimb?  '  Neculce. 

* 

Centenarul  Episcopiei  Aradului.  In  22  Oct.  a.  c.  s’au 

împlinit  o  sută  de  ani,  decând  cel  dintâi  episcop  ortodox  de 
sânge  şi  suflet  românesc  a  urcat  scaunul  eparhiei  Aradului. 
Faptul  că  după  un  şir  întreg  de  episcopi  sârbi,  ajunge  să  ocupe 
scaunul  vlădicesc  din  Arad  Nestor  Nicolae  Ioanovici  dela  Fă¬ 
găraş,  a  fost  o  adevărată  biruinţă  a  Românilor  din  timpul  acela, 
biruinţă  pentru  care  ei  purtaseră  nesfârşite  lupte. 

Un  eveniment  atât  de  important  în  viaţa  noastră  biseri¬ 
cească  şi  naţională  nu  putea  fi  lăsat  să  treacă  fără  ca  din  el 
să  nu  se  culeagă  toată  buna  învăţătură  şi  toată  roada  sufle¬ 
tească,  atât  de  necesară  şi  folositoare  nouă  celor  de  azi.  De 
aceea  în  ziua  de  26  Oct.  a.  c.,  ziua  sf.  mucenic  Dumitru,  repre¬ 
zentanţii  Episcopiei  ortodoxe  române  a  Aradului  s’au  întrunit 
în  adunare  eparhială  extraordinară  sub  preşedinţia  P.  S.  Sale 
Grigore  episcop,  pentruca  să  comemoreze  acest  eveniment  şi 
să  înalţe  cea  mai  smerită  rugăciune  de  mulţumire  lui  Dumnezeu 
pentru  ajutorul  şi  binefacerile  revărsate  asupra  eparhiei  Aradului 
şi  asupra  întregului  neam  românesc.  Faţă  de  acest  praznic  atât 
de  înălţător  pentru  suflet,  faţă  de  această  sărbătoare  de  bucurie, 
eparhiile  ortodoxe  române  surori  nu  puteau  să  rămână  nepăsă- 
toare.  Bucuria  dela  Arad  a  fost  bucuria  Bisericii  ort.  rom.,  bu¬ 
curia  neamului  românesc.  Prin  reprezentanţii  lor  eparhiile  surori 
şi  înaltele  instituţii  de  lumină  şi  cultură  naţională  au  ţinut  ca 
fiecare  să  aducă  salutul  ei  şi  ca  fiecare  să  se  împărtăşească 
împreună  cu  fraţii  arădani  din  acelaş  potir  al  bucuriilor,  potir 
care  este  simbolul  celei  mai  desăvârşite  uniri  creştineşti  şi  na- 

ţionale.  Amintim  dintre  personalităţile  cari  au  luat  parte  la 
această  serbare  pe  P.  S.  Sa  Episcopul  Roman  al  Orăzii,  pe 
P.  S.  Sa  Tit.  Simedria  Târgovişteanul,  care  a  vorbit  în  numele 
si.  Sinod,  pe  P.  S.  Sa  Dr.  Vasile  Stan,  care  a  adus  prin  cuvântul 
Său  plin  de  căldură  salutul  Mitropoliei  Ardealului,  pe  dl  Aurel 
Vlad,  ministrul  cultelor  şi  artelor,  pe  dl  proi.  univ.  Bogdan  Duică, 
delegatul  Academiei  Române  etc. 

După  celebrarea  sf.  Liturgii  şi  după  doxologia  şi  parastasul 
făcut  pentru  răposaţii  episcopi  ai  Aradului,  a  avut  loc  şedinţa 
solemnă  a  adunării  eparhiale,  în  palatul  cultural  al  oraşului. 

P.  S.  Sa  Episcopul  Grigore  rosteşte  discursul  festiv  şi 
mulţumeşte  reprezentanţilor  eparhiilor  şi  altor  instituţii,  pentrucă 
au  ţinut  să  fie  părtaşi  acestor  serbări  şi  pentru  cuvintele  de 
iubire  rostite  de  aceşti  reprezentanţi. 

Păr.  Dr.  Gh.  Ciuhandu  a  ţinut  o  disertaţie  comemorativă 
despre  episcopul  Nestor  Ioanovici,  iar  dl  V.  Goldiş  a  prezentat 
moţiunea  de  comemorare. 

La  ora  5  d.  a.  a  urmat,  tot  în  palatul  cultural,  con¬ 
certul  religios  şi  conferinţa  ţinută  de  I.  P.  C.  Sa  păr.  arhimandrit 
Policarp  Moruşca. 

Serbările  dela  Arad  au  fost  un  monument  de  înălţare  su¬ 
fletească  şi  în  acelaş  timp  un  puternic  motiv  inspirator  pentru 
străduinţele  noastre  de  azi. 

Prin  ele  s’a  adus  închinare  şi  cel  mai  devotat  omagiu 
vrednicilor  chiriarhi  ai  eparhiei  Aradului,  s’a  adus  prinos  de 
recunoştinţă  unei  munci  desinteresate  şi  pline  de  abnegaţiune 
pentru  triumful  românismului  şi  pentru  triumful  sfintei  noastre 
ortodoxii  în  apusul  de  azi  al  Ţării  Româneşti.  pr.  s.  Gândea. 

* 

Congresul  Asociaţiei  clerului  „Andrei  Şaguna“  s’a 

ţinut  anul  acesta  la  Alba-Iulia,  în-  zilele  de  6 — 7  Noemvrie.  El 
s’a  desfăşurat  în  cadre  deosebit  de  largi  şi  solemne,  întrucât 
preoţimea  ortodoxă  din  Ardeal  avea  să  comemoreze  cu  acest 
prilej  două  fapte  mari:  Unirea  provinciilor  româneşti  cu  patria- 
mamă  şi  alcătuirea  Asociaţiei  clerului. 

Congresul  a  fost  onorat  şi  de  prezenţa  I.  P.  S.  Mitropolit 
Nicolae  şi  a  PP.  SS.  Episcopi  Grigorie  al  Aradului  şi  Ioan  al 
armatei. 

In  dimineaţa  zilei  de  6  Noemvrie  s’a  slujit  în  catedrala 
încoronării  sî.  Liturghie  cu  chemarea  Duhului  sfânt.  La  priceasnă 
a  predicat,  înălţător,  părintele  Dr.  I.  Vasca,  rectorul  Academiei 
teologice  din  Cluj. 

Congresul  a  fost  deschis  în  sala  teatrului  „I.  L.  Caragiale" 
din  localitate,  prin  discursul  preşedintelui  Asociaţiei  Dr.  Gh. 
Ciuhandu,  care  a  expus  în  cuvinte  emoţionante  rolul  Alba-Iuliei. 
—  cetate  a  durerilor  şi  măririi  noastre  —  în  istoria  naţională- 

şi  bisericească  a  neamului  românesc.  A  urmat  discursul,  de  o 
.amploare  şi  putere  escepţională,  al  I.  P.  S.  Mitropolit  Nicolae, 
pe  care-1  publicăm  în  fruntea  acestui  număr  al  revistei  noastre. 

După  I.  P.  S.  Sa  au  luat  cuvântul,  salutând  congresul,  P.  S. 
Episcop  Grigorie  al  Aradului,  P.  S.  Ioan  al  armatei,  dl  Moise 
lenciu,  delegatul  ministerului  de  culte,  dl  Col.  Colbazi,  delegatul 
.armatei,  dl  Dr.  Sava,  primar  al  oraşului,  delegatul  prefecturii, 
prot.  Dr.  V.  Bologa,  delegatul  „Astrei",  dl  Tudor  Popescu,  dele¬ 
gatul  societ.  femeilor  ortodoxe,  prot.  P.  Partenie,  delegatul  Aso¬ 
ciaţiei  generale  a  clerului,  şi  prot.  A.  Baba. 

La  ora  14  congresiştii  au  avut  masă  comună. 

In  şedinţa  de  după  masă  părintele  I.  Imbroane  (Timişoara) 
:şi-a  cetit  referatul  cu  subiectul  „Predica  pentru  zilele  noastre “. 
Autorul  temeinicului  referat  a  fost  viu  felicitat  pentru  munca  sa 
conştienţioasă. 

Seara  la  ora  207,  a  avut  loc  festivalul  religios,  în  cadrul 
căruia  părintele  Şt.  Meteş,  membru  corespondent  al  Academiei 
române,  şi-a  desfăşurat  interesanta  şi  documentata  conferinţă 
despre  rolul  Principatelor  Române  în  susţinerea  ortodoxiei  uni¬ 
versale  în  trecut  şi  în  prezent.  Expunerile  eruditului  conferenţiar 
au  stârnit  admiraţia  unanimă  a  numerosului  public  asistent. 

Restul,  festivalului  l-au  alcătuit  câteva  coruri  admirabile, 
•executate  de  un  grup  de  studenţi  ai  Academiei  teologice  din  Sibiu, 
sub  iscusita  conducere  a  dlui  profesor  N.  Oancea. 

A  doua  zi  dimineaţa  la  ora  9  e  la  rând  referatul  I.  P.  C.  S. 
Arhim.  Policarp  Moruşca,  stareţul  Mănăstirii  Bodrogului,  despre 
misiunile  religioase.  Limpezimea  şi  adâncimea  referatului  au 
subliniai-o  —  cu  fireştile  complectări  —  Păr.  Dr.  I.  Vaşca  (Cluj) 
pr.  I.  Bânda  (Roşia),  Prot.  G.  Oprean  (Cluj),  prot.  I.  Rusan 
(Haţeg)  Prot.  Partenie  (Bucureşti)  prot.  Dr.  V.  Bologa  (Sibiu), 
insp.  gen.  M.  lenciu  (Bucureşti). 

Păr.  St.  Meteş  citeşte  apoi,  în  entuziastele  şi  repetatele 
aclamaţii  ale  întregului  congres  următoarea  moţiune: 

„Asociaţia  „Andrei  Şaguna“  a  clerului  ortodox  român  din 
al  10-lea  an  după  întemeierea  României  Mari,  în  cetatea  de 
suferinţă  şi  ideal  naţional  în  Alba-Iulia,  făcând  şi  un  examen 
riguros  al  muncii  pentru  biserică  şi  neam,  crede  că  grăieşte 
numai  adevărul  când  afirmă,  că: 

Biserica  ortodoxă  şi  slujitorii  ei  dela  pi  mădirea  poporului 
român  au  stat  alături  de  el,  contopindu-se  cu  durerile  şi  aspi¬ 
raţiile  lui.  Numai  în  acest  oraş,  unde  sântem  ;  unaţi,  au  păstorit 
doi  mitropoliţi,  Ilie  lorest  şi  Sava  Brancovi  •.  martiri  şi  eroi, 
pentru  apărarea  credinţei  ortodoxe  şi  eliberare  i  poporului  român. 
N’a  fost  o  mişcare  de  eliberare  în  sens  ortodox  ori  naţional, 
unde  preoţii  noştri  să  nu  fi  stat  în  fruntea  acţiunilor  şi  a  tuturor 
sacrificiilor.  Câţi  dintre  ei  n’au  suferit  temniţe  grele,  chinuri 

extraordinare,  moarte  chiar,  pentru  iubirea  lor  neprihănită  pentru 
credinţa  strămoşească  şi  pentru  neam.  Preoţii  ortodocşi  din  Tran¬ 
silvania  dealungul  veacurilor  cu  ochii  Ia  cer  au  fost  necontenit 
răspânditori  de  lumină  în  sens  naţional  şi  dărămători  de  graniţe 
cari  nu  puteau  zăbovi  şi  opri  ca  peste  culmile  Carpaţilor  su¬ 
fletele  româneşti  să  Comunice  împreună  şi  să  se  înfrăţească. 

Până  în  veacul  al  XIX  preotul  ortodox' român  a  fost  con¬ 
ducătorul  exclusiv  al  poporului  român  din  Ardeal,  al  cărui  suflet 
l-a  prelucrat  în  sens  evanghelic  făcându-I  bun,  nobil  şi  darnic, 
îndărătnic  la  muncă  şi  cinste,  tolerant  cu  toţi  chiar  şi  cu  duş¬ 
manii  săi,  neuitând  binefacerile,  ca  şi  nedreptăţile  pornite  dela  alţii. 

Biserica  ortodoxă  şi  preoţii  ei,  cari  n’au  căutat  niciodată 
ajutor  în  afară  de  ţara  lor  Ia  duşmanii  noştri  de  credinţă  şi  neam 
au  fost  factorii  principali  ai  trudei  de  mai  multe  secole  pentru 
realizarea  unităţii  politice  a  tuturor  Românilor. 

In  deplină  conştiinţă  de  marele  rol  ce  l-a  jucat  Biserica 
ortodoxă  cu  slujitorii  ei  la  înfăptuirea  României  Mari,  congresul 
-cu  adânc  regret  constată,  că  guvernele  ţării  în  timp  de  10  ani 
n’au  dat  atenţiunea  cuvenită  Bisericii  noastre.  In  detrimentul  ei 
au  întărit  alte  confesiuni,  cari  până  eri  au  luptat  pe  faţă  contra 
neamului  nostru. 

Congresul  condamnă  orice  încercare  de  politicianizare  a 
Bisericii,  care  are  un  scop  cu  mult  mai  măreţ,  decât  a  servi 
partidele,  cari  uită  prea  des  marile  interese  colective,  pentru  a-şi 
servi  partizanii. 

Congresul  ţine  să  afirme,  cu  tărie  că  Biserica  şi  preoţimea 
în  frunte  cu  arhiereii  vor  lupta  pentru  câştigarea  drepturilor  lor 
în  statul  român,  la  creiarea  şi  susţinerea  căruia  a  contribuit  şi 
nu  vor  înceta  a  contribui  mai  mult  ca  oricine,  prin  munca  şi 
sacrificiul  lor  devotat  şi  permanent". 

D.  N.  Colan,  rectorul  Academiei  teologice  din  Sibiu  şi  se¬ 
cretarul  general  al  Asociaţiei  face  apoi  un  sumar  raport  despre 
activitatea  desfăşurată  de  această  instituţie  în  decursul  celor 
zece  ani  de  existenţă,  făcând  la  sfârşitul  expunerilor  sale  câteva 
propuneri,  cari  se  rezumă  în  următoarele: 

1.  Congresul  cere  spor  cuvenit  la  salariile  de  mizerie  ce 
le  primesc  astăzi  preoţii  noştri; 

2.  Aceste  salarii  să  se  plătească  şi  pe  mai  departe  de 
către  consiliile  eparhiale; 

3.  Congresul  cere  reînfiinţarea  ministerului  de  culte  şi  pro¬ 
testează  împotriva  modificării  legii  cultelor; 

4.  Congresul  cere  soluţionarea  favorabilă  şi  cât  mai  neîn¬ 
târziată  a  problemei  penzionării  preoţilor; 

5.  Să  se  -facă  intervenţii  la  autorităţile  în  drept,  ca  preoţii 
din  munţii  apuseni  în  lipsă  de  sesiuni  parohiale  şi  cu  parohii 
foarte  sărace,  să  primească  un  spor  de  salar  special,  pentru  a 

ieşi  din  vitregile  condiţii  în  cari  sunt  siliţi  să-şi  împlinească  da¬ 
toria  pastorala. 

Propunerile  se  primesc. 

Raportul  părintelui  asesor  V.  Nistor,  casierul  central,  despre 
starea  financiară  a  Asociaţiei  se  ia  Ia  cunoştinţă. 

Congresul  realege  apoi  vechiul  birou  (Dr.  Gh.  Ciuhandu, 
preşedinte,  N.  Colan,  secretar  general  şi  V.  Nistor,  casier  cen¬ 
tral),  iar  cu  reorganizarea  secţiilor  se  însărcinează  d-nii:  Proî. 
Dr.  A.  Crăciunescu  (Sibiu),  Arhim.  Policarp  Moruşca  (Arad), 
Dr.  R.  Ancuşa  (Caransebeş),  Prot.  N.  Muntean  (Oradea),  Dr.  Seb. 
Stanca  (Cluj). 

Programul  fiind  epuisat,  preşedintele  închide  congresul. 

Necolce. 

